
ΤΕΥΧΟΣ ΔΕΥΤΕΡΟ 


Αρ. Φύλλου 2618 


ΑΠΟΦΑΣΕΙΣ 

Αριθμ. 16326 _ 

Ίδρυση Προγράμματος Μεταπτυχιακών Σπου¬ 
δών «Γλωσσολογική Θεωρία και Έρευνα» του 
Τμήματος Φιλολογίας της Φιλοσοφικής Σχολής 
του Πανεπιστημίου Ιωαννίνων και Κανονισμός 
Μεταπτυχιακών Σπουδών. 

Η ΣΥΓΚΛΗΤΟΣ 

ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝ 
(συνεδρίαση 1046/5/26-4-2018, Θέμα 2ο) 

Έχοντας υπόψη: 

Ι.Το π.δ. 746/1970 «Περί Ιδρύσεως Πανεπιστημίου 
εν Ιωαννίνοις». 

2. Το π.δ. 105/5-6-2013 «Μετονομασία Τμήματος και 
ίδρυση-συγκρότηση, κατάργηση και ανασυγκρότη¬ 
ση Σχολών στο Πανεπιστήμιο Ιωαννίνων» (ΦΕΚ 137/ 
5-6-2013, τ.Α'). 

3. Τις διατάξεις του ν. 4485/2017 (ΦΕΚ Α' 114), και ει¬ 
δικότερα τα άρθρα 30 έως και 37,45 και 85. 

4. Τις διατάξεις του ν. 4521/2018 (ΦΕΚ Α' 38) άρθρο 
19, παρ. 7. 

5. Την αριθμ. 163204/21/29-9-2017 Εγκύκλιο του 
Υπουργείου Παιδείας, Έρευνας και Θρησκευμάτων. 

6. Την αριθμ. 216772/Ζ1 /8-12-2017 υπουργική από¬ 
φαση (ΦΕΚ Β' 4334/12-12-2017) με τίτλο «Τρόπος κα¬ 
τάρτισης του αναλυτικού προϋπολογισμού λειτουργίας 
και της έκθεσης βιωσιμότητας των προγραμμάτων με¬ 
ταπτυχιακών σπουδών». 

7. Την αριθμ. 26407/Ζ1/15-2-2018 Εγκύκλιο του 
Υπουργείου Παιδείας, Έρευνας και Θρησκευμάτων. 

8. Το αριθμ. 45070/Ζ1/19-3-2018 έγγραφο του Γενι¬ 
κού Γραμματέα του Υπουργείου Παιδείας, Έρευνας και 
Θρησκευμάτων. 

9. Τις διατάξεις του ν. 4009/2011 (ΦΕΚ Α' 195) όπως 
τροποποιήθηκαν και ισχύουν. 

10. Τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α' 83) όπως τροποποι- 
ήθηκαν και ισχύουν. 

11. Το απόσπασμα Πρακτικών της Συνέλευσης του 
Τμήματος Φιλολογίας της Φιλοσοφικής Σχολής του Πα¬ 
νεπιστημίου Ιωαννίνων συν. αριθμ. 570/12.12.2017στην 
οποία εγκρίθηκαν η ίδρυση του ΠΜΣ με τίτλο «Γλωσ- 


σολογική Θεωρία και Έρευνα» καθώς και ο Κανονισμός 
Μεταπτυχιακών Σπουδών του εν λόγω προγράμματος. 

12. Τις διατάξεις του ν. 3374/2005 (ΦΕΚ ΑΊ 89/2.8.2005) 
«Διασφάλιση της ποιότητας στην ανώτατη εκπαίδευση. 
Σύστημα μεταφοράς και συσσώρευσης πιστωτικών μο¬ 
νάδων- Παράρτημα Διπλώματος», όπως τροποποιήθηκε 
και ισχύει. 

13. Το έγγραφο της Α.Δ.Ι.Π. από το οποίο προκύπτει ότι 
έχει ολοκληρωθεί η Εξωτερική Αξιολόγηση του Τμήμα¬ 
τος Φιλολογίας του Πανεπιστημίου Ιωαννίνων. 

14. Το γεγονός ότι από τις διατάξεις της απόφασης 
αυτής δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Α.Την ίδρυση από το ακαδημαϊκό έτος 2018-2019 του 
Προγράμματος Μεταπτυχιακών Σπουδών (Π.Μ.Σ.) του 
Τ μήματος Φιλολογίας της Φιλοσοφικής Σχολής του Πα¬ 
νεπιστημίου Ιωαννίνων με τίτλο «Γλωσσολογική Θεωρία 
και Έρευνα», ως εξής: 

Άρθρο 1 

Γενικές Διατάξεις 

Το Πρόγραμμα Μεταπτυχιακών Σπουδών (Π.Μ.Σ.) 
«Γλωσσολογική Θεωρία και Έρευνα» του Τμήματος Φι¬ 
λολογίας του Πανεπιστημίου Ιωαννίνων (Π.Ι.) ιδρύεται 
με απόφαση της Συγκλήτου του Ιδρύματος, η οποία 
εκδίδεται ύστερα από εισήγηση της Συνέλευσης του 
Τμήματος Φιλολογίας και δημοσιεύεται στην Εφημερίδα 
της Κυβερνήσεως. Με την απόφαση ίδρυσης καθορίζο¬ 
νται ο τίτλος του προγράμματος και του απονεμόμενου 
διπλώματος, το Τμήμα που το οργανώνει, το γνωστικό 
αντικείμενο, ο τρόπος εισαγωγής των φοιτητών, η γλώσ¬ 
σα διεξαγωγής του προγράμματος, η διάρκεια φοίτησης, 
οι πιστωτικές μονάδες, η διάρκεια της λειτουργίας του, 
καθώς και τα τυχόν τέλη φοίτησης. 

Η Συνέλευση του Τμήματος Φιλολογίας του Π.Ι., σύμ¬ 
φωνα με το άρθρο 32, παρ. 2 του ν. 4485/2017, στην 
τακτική συνεδρία της αριθμ. 12/12/2017 εισηγείται με 
την απόλυτη πλειοψηφία/ομοφωνία του συνόλου των 
μελών της την ίδρυση Π.Μ.Σ. «Γλωσσολογική Θεωρία και 
Έρευνα» στο Τμήμα Φιλολογίας του Π.Ι. Στην εισήγηση 
εκτίθενται αναλυτικά, όπως ορίζει ο νόμος, τα κάτωθι: 

Άρθρο 2 

Μεταπτυχιακός τίτλος - Αντικείμενο - Σκοπός 

Στο Τμήμα Φιλολογίας της Φιλοσοφικής Σχολής του 

Τεύχος Β'2618/05.07.2018 


Π.Ι. λειτουργεί από το ακαδημαϊκό έτος 2018-2019 Πρό¬ 
γραμμα Μεταπτυχιακών Σπουδών (Π.Μ.Σ), σύμφωνα με 
τις διατάξεις του ν. 4485/2017 και τις λοιπές ισχύουσες 
διατάξεις. Ο δεύτερος κύκλος σπουδών του Τμήματος 
Φιλολογίας του Π.Ι., ως αυτοδύναμου Τμήματος που 
παρέχει σπουδές πρώτου κύκλου, περιλαμβάνει παρα¬ 
κολούθηση Π.Μ.Σ. «Γλωσσολογική Θεωρία και Έρευνα» 
(τίτλος Π.Μ.Σ.)και ολοκληρώνεται με την απονομή Δι¬ 
πλώματος Μεταπτυχιακών Σπουδών (Δ.Μ.Σ.) στη Γλωσ- 
σολογική Θεωρία καιΈρευνα(τίτλοςτου απονεμόμενου 
διπλώματος). 

Αντικείμενο του Π.Μ.Σ. στη Γλωσσολογική Θεωρία και 
Έρευνα του Τμήματος Φιλολογίας του Π.Ι. είναι η προώ¬ 
θηση της γνώσης και της έρευνας στο γνωστικό πεδίο 
της Γλωσσολογίας, το οποίο περιλαμβάνει τους εξής το¬ 
μείς/άξονες: α) Θεωρητική Γλωσσολογία, β) Εφαρμοσμέ- 
νη/Διακλαδική Γλωσσολογία, γ) Ιστορική Γλωσσολογία. 
Δεδομένων των σύγχρονων διεπιστημονικών προσεγγί¬ 
σεων στη γλώσσα, οι τρεις αυτοί άξονες επικοινωνούν 
μεταξύ τους, καθώς και με άλλους τομείς του επιστη¬ 
τού. Το Π.Μ.Σ. «Γλωσσολογική Θεωρία και Έρευνα» που 
προσφέρει το Τμήμα Φιλολογίας του Π.Ι δίνει ιδιαίτερη 
έμφαση στη σε βάθος εξοικείωση των φοιτητών με τις δι¬ 
επιστημονικές προσεγγίσεις του γλωσσικού φαινομένου. 

Σκοπός του Π.Μ.Σ. στη Γλωσσολογική Θεωρία και 
Έρευνα του Τμήματος Φιλολογίας του Π.Ι. είναι η προ¬ 
αγωγή και εξειδίκευση της επιστημονικής γνώσης στις 
ανωτέρω γνωστικές περιοχές, η διεύρυνση των ικανο¬ 
τήτων των νέων επιστημόνων για γνώση και συνθετική 
έρευνα και η ανάπτυξη επιστημονικού και ερευνητικού 
δυναμικού στον υψηλότερο δυνατό βαθμό. Γενικότερα, 
το Π.Μ.Σ. αποσκοπεί στην ενίσχυση και διάδοση των 
σπουδών στη Γλωσσολογία στην Ελλάδα και το εξωτερι¬ 
κό, καθώς επίσης και στην εν γένει κάλυψη των αναγκών 
σε ειδικευμένους επιστήμονες στον δημόσιο και τον ιδι¬ 
ωτικό τομέα εντός και εκτός της Ελλάδας. 

Άρθρο 3 

Κατηγορίες Πτυχιούχων 

Στο Π.Μ.Σ. «Γλωσσολογική Θεωρία και Έρευνα» του 
Τμήματος Φιλολογίας του Π.Ι. γίνονται δεκτοί πτυχιούχοι 
των Τμημάτων Φιλολογίας (ή του ενιαίου Φιλοσοφικού 
Τμήματος) των Φιλοσοφικών Σχολών και άλλων Τμημά¬ 
των Πανεπιστημίων της ημεδαπής συναφούς γνωστικού 
αντικειμένου ή ομοταγών αναγνωρισμένων Ιδρυμάτων 
της αλλοδαπής. Δ.Μ.Σ. δεν απονέμεται σε φοιτητή του 
οποίου ο τίτλος σπουδών πρώτου κύκλου από ίδρυμα 
της αλλοδαπής δεν έχει αναγνωριστεί από το Διεπι¬ 
στημονικό Οργανισμό Αναγνώρισης Τίτλων Ακαδημα¬ 
ϊκών και Πληροφόρησης (Δ.Ο.Α.Τ.Α.Π.), σύμφωνα με το 
ν. 3328/2005 (Α' 80). 

Μέλη των κατηγοριών Ε.Ε.Π., Ε.ΔΙ.Π. και Ε.Τ.Ε.Π., εφό¬ 
σον πληρούν τις προϋποθέσεις του πρώτου εδαφίου της 
παρ. 1 του άρθρου 34 του ν. 4485/2017, μπορούν να εγ- 
γραφούν ως υπεράριθμοι, αλλά μόνο ένας κατ' έτος στο 
Π.Μ.Σ. «Γλωσσολογική Θεωρία και Έρευνα» που οργανώ¬ 
νεται από τοΤμήμα Φιλολογίας του Π.Ι., όπου υπηρετούν, 
και το οποίο είναι συναφές με το αντικείμενο του τίτλου 
σπουδών και το έργο που επιτελούν στο οικείο Ίδρυμα. 


Άρθρο 4 

Χρονική διάρκεια 

Η χρονική διάρκεια φοίτησης στο Π.Μ.Σ. «Γλωσσολογι- 
κή Θεωρία και Έρευνα» του Τμήματος Φιλολογίας του Π.Ι., 
η οποία οδηγεί στη λήψη Δ.Μ.Ε. Γλωσσολογίας, ορίζεται 
κατ'ελάχιστο στα τέσσερα (4) εξάμηνα, στα οποία περι¬ 
λαμβάνεται και ο χρόνος εκπόνησης και κρίσης της μετα¬ 
πτυχιακής διπλωματικής εργασίας. Ο ανώτατος επιτρεπό¬ 
μενος χρόνος ολοκλήρωσης των σπουδών καθορίζεται 
με απόφαση της Συνέλευσης του Τμήματος Φιλολογίας 
του Π.Ι. και δεν υπερβαίνει τα 6 (έξι) εξάμηνα σπουδών. 

Στο πλαίσιο του Π.Μ.Σ. «Γλωσσολογική Θεωρία και 
Έρευνα» τουΤμήματος Φιλολογίαςτου Π. Ι.προβλέπεται 
σύμφωνα με την παρ. 2 του άρθρου 33 του ν. 4485/2017 
(114Α ) η δυνατότητα μερικής φοίτησης για εργαζόμε¬ 
νους φοιτητές, η διάρκεια της οποίας δεν μπορεί να 
υπερβαίνει το διπλάσιο της κανονικής φοίτησης. Η μερι¬ 
κή φοίτηση προβλέπεται και για μη εργαζόμενους μετα¬ 
πτυχιακούς φοιτητές που αδυνατούν να ανταποκριθούν 
στις ελάχιστες απαιτήσειςτου προγράμματος «πλήρους» 
φοίτησης, καθώς και για ιδιαίτερες, εξαιρετικά σοβαρές 
περιπτώσεις (λόγοι υγείας, εγκυμοσύνη-τοκετός, φόρτος 
εργασίας, σοβαροί οικογενειακοί λόγοι, στράτευση, λό¬ 
γοι ανωτέρας βίας, κ.ά.), για τις οποίες αποφασίζει η Συ¬ 
νέλευση του Τμήματος Φιλολογίας του Π.Ι. Επίσης στους 
μεταπτυχιακούς φοιτητές είναι δυνατόν να χορηγηθεί, 
κατόπιν υποβολής σχετικής αίτησης, προσωρινή ανα¬ 
στολή σπουδών, που δεν μπορεί να υπερβαίνει τα δύο 
(2) συνεχόμενα εξάμηνα. Κατά τη διάρκεια της αναστο¬ 
λής, ο μεταπτυχιακός φοιτητής χάνει την ιδιότητα του 
φοιτητή. Ο χρόνος της αναστολής δεν προσμετράται 
στην ανώτατη διάρκεια κανονικής φοίτησης. Είναι επί¬ 
σης δυνατόν, σε εξαιρετικές περιπτώσεις, να χορηγείται 
παράταση σπουδών μέχρι και ένα ακαδημαϊκό έτος, κα¬ 
τόπιν αιτιολογημένης απόφασης της Συνέλευσης του 
Τμήματος ή της Ε.Δ.Ε. 

Άρθρο 5 

Μεταπτυχιακοί Τίτλοι - Ειδικεύσεις 

Το Π.Μ.Σ. στη Γλωσσολογική Θεωρία και Έρευνα του 
Τμήματος Φιλολογίας του Π.Ι. απονέμει Δ.Μ.Σ. ενιαίας 
ειδίκευσης. 

Άρθρο 6 

Πρόγραμμα μαθημάτων 

Το Π.Μ.Σ. «Γλωσσολογική Θεωρία και Έρευνα» προ¬ 
σφέρει μαθήματα Γλωσσολογίας σε καθέναν από τους 
τρεις άξονες (Θεωρητική Γλωσσολογία, Εφαρμοσμένη/ 
Διακλαδική Γλωσσολογία και Ιστορική Γλωσσολογία), 
ενώ κατά το τρίτο εξάμηνο σπουδών το ένα από τα προ- 
σφερόμενα μαθήματα είναι μάθημα Μεθοδολογίας της 
Γλωσσολογικής Έρευνας, στο οποίο καλύπτονται οι δι¬ 
αφορετικές μέθοδοι που αξιοποιεί ο κάθε άξονας. Κάθε 
μεταπτυχιακό μάθημα/σεμινάριο περιλαμβάνει τρεις 
εβδομαδιαίες ώρες διδασκαλίας. Κάθε διετής κύκλος 
σπουδών υποχρεωτικά περιλαμβάνει μαθήματα και από 
τους τρεις θεματικούς άξονες του Π.Μ.Σ. σε μη καθορι¬ 
σμένη αναλογία, αρκεί κάθε άξονας να καλύπτεται από 
τουλάχιστον ένα μάθημα ανά κύκλο. 

Τα μαθήματα αναθέτει η Συνέλευση του Τμήματος 
Φιλολογίας του Π.Ι. Ορισμένα μαθήματα μπορεί να εί¬ 
ναι κοινά για όλους τους μεταπτυχιακούς φοιτητές του 
Τμήματος Φιλολογίας. Οι φοιτητές του Π.Μ.Σ. «Γλωσσο- 
λογική θεωρία και Έρευνα» μπορούν, με τη σύμφωνη 
γνώμη του επιβλέποντος και την άδεια της Σ.Ε. του Π.Μ.Σ. 
και της Συνέλευσης του Τμήματος Φιλολογίας του Π.Ι., 
να παρακολουθήσουν ένα μεταπτυχιακό μάθημα Π.Μ.Σ. 
διαφορετικού από εκείνο στο οποίο ανήκουν-το Π.Μ.Σ. 
αυτό μπορεί να ανήκει στο Τμήμα Φιλολογίας του Π.Ι. ή 
σε άλλο Τμήμα του Π.Ι. συναφούς γνωστικού αντικει¬ 
μένου, ή σε άλλο ομοταγές αναγνωρισμένο ίδρυμα της 
ημεδαπής ή της αλλοδαπής, στο πλαίσιο των εκπαιδευ¬ 
τικών προγραμμάτων κινητικότητας για σπουδαστές 
της Ευρωπαϊκής Ένωσης .Κάθε μεταπτυχιακό μάθημα/ 
σεμινάριο περιλαμβάνει τρεις εβδομαδιαίες ώρες διδα¬ 
σκαλίας. 

Ο μεταπτυχιακός φοιτητής υποχρεούται να εγγράφει 
σε μαθήματα που προσφέρουν 6 Διδακτικές Μονάδες 
(Δ.Μ.) σε κάθε ένα από τα πρώτα τρία εξάμηνα (δηλαδή 
6 + 6 + 6 Δ.Μ.). Επομένως το σύνολο των Δ.Μ. από τα 
προσφερόμενα μαθήματα, που πρέπει να συγκεντρώσει 
ένας μεταπτυχιακός φοιτητής ορίζεται σε 18. Οι Δ.Μ. της 
υποχρεωτικής Μεταπτυχιακής Διπλωματικής Εργασίας 
(Μ.Δ.Ε.), η οποία εκπονείται κατά το τέταρτο εξάμηνο 
σπουδών, είναι 18. Συνολικά δηλαδή ένας μεταπτυχι¬ 
ακός φοιτητής του Π.Μ.Σ. «Γλωσσολογική Θεωρία και 
Έρευνα» του Τμήματος Φιλολογίας του Π.Ι. πρέπει να 
συμπληρώσει 18 + 18 = 36 Δ.Μ., οι οποίες αναγόμενες 
στο Ευρωπαϊκό Σύστημα Δ.Μ. (Ε0Τ5) αντιστοιχούν σε 
60 + 60 = 120 Ε0Τ5. 

Το Πρόγραμμα Μαθημάτων του Π.Μ.Σ. «Γλωσσολογι- 
κή Θεωρία και Έρευνα» ορίζεται από τα γνωστικά αντι¬ 
κείμενα της Γλωσσολογίας, στα οποία περιλαμβάνονται 
τα ακόλουθα: 

Α. Θεωρητική Γλωσσολογία: Φωνητική, Φωνολογία, 
Μορφολογία, Σύνταξη, Σημασιολογία, Πραγματολογία, 
Διεπίπεδο Φωνητικής-Φωνολογίας, Μορφοφωνολογία, 
Μορφοσύνταξη, Διεπίπεδο Σύνταξης-Σημασιολογίας, 
Διεπίπεδο Σημασιολογίας-Πραγματολογίας. 

Β. Εφαρμοσμένη/Διακλαδική Γλωσσολογία: Κοινω¬ 
νιογλωσσολογία, Διαλεκτολογία, Ψυχογλωσσολογία, 
Νευρογλωσσολογία, Κατάκτηση Γλώσσας, Διγλωσσία, 
Εκπαιδευτική Γλωσσολογία/Διδακτική της Γλώσσας, 
Λεξικολογία-Λεξικογραφία, Κλινική Γλωσσολογία, Υπο¬ 
λογιστική Γλωσσολογία. 

Γ. Ιστορική Γλωσσολογία: Ιστορικοσυγκριτική Γλωσσο¬ 
λογία, Ινδοευρωπάϊκή Γλωσσολογία, Ιστορία της ελληνι¬ 
κής γλώσσας, Ιστορία της λατινικής γλώσσας, Ιστορική 
Κοινωνιογλωσσολογία, Τυπολογία γλωσσών, Γλωσσική 
Αλλαγή, Γλωσσική Επαφή-Γλωσσικές Περιοχές, Βαλκα¬ 
νική Γλωσσολογία, Ρομανική Γλωσσολογία. 

Άρθρο 7 

Γλώσσα Διδασκαλίας 

Γλώσσα Διδασκαλίας και εκπόνησης της Μ.Δ.Ε. στο 
Π.Μ.Σ. «Γλωσσολογική Θεωρία και Έρευνα» του Τμή¬ 
ματος Φιλολογίας του Π.Ι. είναι η ελληνική. Σε ειδικές 
περιπτώσεις, με αιτιολογημένη εισήγηση της Σ.Ε. και 


έγκριση του Τμήματος Φιλολογίας του Π.Ι., επιτρέπεται 
η διδασκαλία και η εκπόνηση της Μ.Δ.Ε. και σε γλώσσα 
διάφορη της Ελληνικής. 

Άρθρο 8 

Αριθμός εισακτέων 

Ο αριθμός των Μεταπτυχιακών Φοιτητών που εγγρά- 
φονται κατ'έτος στο Π.Μ.Σ. «Γλωσσολογική Θεωρία και 
Έρευνα» του Τμήματος Φιλολογίας του Π.Ι. είναι ανάλο¬ 
γος προς τον αριθμό των διαθέσιμων διδασκόντων. Ο 
αριθμός των εισακτέων κατ' έτος στο Π.Μ.Σ. «Γλωσσο- 
λογική Θεωρία και Έρευνα» του Τμήματος Φιλολογίας 
του Π.Ι. ορίζεται κατ'ανώτατο όριο σε πέντε (5) μεταπτυ¬ 
χιακούς φοιτητές. Ο μέγιστος αριθμός μεταπτυχιακών 
φοιτητών ανά διδάσκοντα ορίζεται σε πέντε (5) μετα¬ 
πτυχιακούς φοιτητές, ο δε μέγιστος αριθμός των μετα¬ 
πτυχιακών φοιτητών στο Π.Μ.Σ. «Γλωσσολογική Θεωρία 
και Έρευνα» του Τμήματος Φιλολογίας του Π.Ι., σε σχέση 
και με τον αριθμό των προπτυχιακών φοιτητών και των 
διδασκόντων, ορίζεται σε δεκαπέντε (15), με σκοπό τη 
διασφάλιση της ποιότητας όλων των κύκλων σπουδών 
(άρθρο 45 παρ. 1 β του ν. 4485/2017). 

Άρθρο 9 

Προσωπικό 

Το Π.Μ.Σ. «Γλωσσολογική Θεωρία και Έρευνα» του 
Τμήματος Φιλολογίας διαθέτει επαρκές προσωπικό, κτη¬ 
ριακή και λοιπή υλικοτεχνική υποδομή για την απρόσκο¬ 
πτη λειτουργία του. Το διδακτικό έργο επιτελείται κατ' 
αρχήν από μέλη Δ.Ε.Π. με ειδίκευση (ΦΕΚ) Γλωσσολογίας 
του Τμήματος Φιλολογίας του Π.Ι. ή, μετά από ειδική, 
αιτιολογημένη έκθεση της Σ.Ε. και έπειτα από έγκριση 
της Συνέλευσης του Τμήματος Φιλολογίας του Π.Ι., και 
μέλη Ε.ΔΙ.Π.τουΤμήματος Φιλολογίας του Π.Ι., καθώς και 
μέλη Δ.Ε.Π. ή Ε.ΔΙ.Π.που ανήκουν σε άλλοΤμήμα του Π.Ι. 
συναφούς γνωστικού αντικειμένου με αυτό του Π.Μ.Σ. 

Επίσης το διδακτικό έργο είναι δυνατόν να υποβοη- 
θείται ή να αναλαμβάνεται εξ ολοκλήρου από: 1) κατό¬ 
χους διδακτορικού διπλώματος, εκτός αν το αντικείμενο 
είναι εξαιρετικής και αδιαμφισβήτητης ιδιαιτερότητας 
για το οποίο δεν είναι δυνατή ή συνήθης η εκπόνηση 
διδακτορικής διατριβής. 2) Διδάσκοντες σύμφωνα με 
το π.δ. 407/80 ή το άρθρο 19 του ν. 1404/1983 (Α 173) ή 
την παρ. 7 του άρθρου 29 του ν. 4009/2011 του Τμήμα¬ 
τος Φιλολογίαςτου Π.Ι. Μετά από ειδική, αιτιολογημένη 
έκθεση της Σ.Ε. του Π.Μ.Σ. «Γλωσσολογική Θεωρία και 
Έρευνα»τουΤμήματος Φιλολογίαςτου Π.Ι και έπειτα από 
έγκριση της Συνέλευσης του Τμήματος, και διδάσκοντες 
τηςπαραπάνω κατηγορίαςΤμήματοςτου Π.Ι.συναφούς 
γνωστικού αντικειμένου. 3) Ομότιμα και Αφυπηρετή- 
σαντα μέλη Δ.Ε.Π. του Τμήματος Φιλολογίας του Π.Ι., 
4) Μέλη Δ.Ε.Π. συναφούς γνωστικού αντικειμένου από 
πανεπιστήμια της ημεδαπής και της αλλοδαπής. 

Άρθρο 10 

Υλικοτεχνική Υποδομή 

Η διοικητική και τεχνική υποστήριξη παρέχεται στο 
Π.Μ.Σ. «Γλωσσολογική Θεωρία καΓΕρευνα» από το Τμή¬ 
μα Φιλολογίας του Π.Ι. Ως χώροι διεξαγωγής της διδα- 

σκαλίαςτου Π.Μ.Σ.«Γλωσσολογική Θεωρία και Έρευνα» 
ορίζονται οι αίθουσες διδασκαλίας και εργαστηρίων 
τουΤμήματος Φιλολογίας του Π.Ι.ΤοΤμήμα Φιλολογίας 
του Π.Ι. διασφαλίζει την επάρκεια και την ποιότητα του 
αναγκαίου υλικοτεχνικού εξοπλισμού για τη λειτουργία 
του προγράμματος Π.Μ.Σ. «Γλωσσολογική Θεωρία και 
Έρευνα» καθώς και τη δυνατότητα κάλυψης αυτών με 
νόμιμους πόρους (βλ. αναλυτικός προϋπολογισμός-ανα- 
λυτικό λειτουργικό κόστος). 

Το Τμήμα Φιλολογίας του Π.Ι. διαθέτει τον κά¬ 
τωθι εξοπλισμό, ο οποίος τίθεται στη διάθεση του 
Π.Μ.Σ.«Γλωσσολογική Θεωρία και Έρευνα». 

Εξοπλισμός Τμήματος Φιλολογίας 2017 


α/α 

Περιγραφή Είδους 

Ποσότητα 

1 

Φωτοτυπικό Μηχάνημα 

1 

2 

Φαξ 

2 

3 

Πολυμηχάνημα 

2 

4 

Κλιματιστικά Μηχανήματα 

6 

5 

Ετικετογράφος 

1 

6 

5ε3ηπθΓ 

1 

7 

Οθόνη Προβολής 

1 

8 

νίάθορΓθ]θςΐθΓ 

4 

9 

Η/Υ 

12 

10 

Εκτυπωτές 

3 

11 

Λογισμικό Σάρωσης Αρχαίων 
Ελληνικών και Λατινικών Κειμένων 
(Απ39Π05Ϊί5) 

1 

12 

Φωριαμός 

1 

13 

Μικροφίλμ χειρογράφων 

100 


Άρθρο 11 

Διάρκεια Λειτουργίας 

Το Π.Μ.Σ. «Γλωσσολογική Θεωρία και Έρευνα» του 
Τμήματος Φιλολογίας του Π.Ι. θα λειτουργήσει από το 
ακαδημαϊκό έτος 2018-2019 έως το ακαδημαϊκό έτος 
2022-2023. 

Άρθρο 12 

Χρηματοδότηση - Κόστος Λειτουργίας 

ΑΝΑΛΥΤΙΚΟΣ ΠΡΟΫΠΟΛΟΓΙΣΜΟΣ - 

ΑΝΑΛΥΤΙΚΟ ΛΕΙΤΟΥΡΓΙΚΟ ΚΟΣΤΟΣ 

Το ετήσιο κόστος λειτουργίας του Π.Μ.Σ. «Γλωσσολο- 
γική Θεωρία καΓΕρευνα»του Τμήματος Φιλολογίας του 
Π.Ι, για το ακαδημαϊκό έτος 2018-19 και τα επόμενα 4 
ακαδημαϊκά έτη, ανέρχεται στο ποσό των 10.000 €, το 
οποίο αναλύεται ως εξής: 

• Δαπάνες εξοπλισμού και λογισμικού (Έπιπλα. Βιβλία, 
Ηλεκτρονικοί Υπολογιστές. Λογισμικά. Λοιπή Υλικοτεχνι- 
κή Υποδομή): 3.000 €. 

• Δαπάνες αναλωσίμων: 1.000 €. 

• Δαπάνες Ανταποδοτικών υποτροφιών σε μεταπτυχι¬ 
ακούς φοιτητές: 2.000 €. 

■ Δαπάνες μετακίνησης διδακτικού προσωπικού για 
ερευνητικούς σκοπούς (έρευνα σε βιβλιοθήκες, συνέ¬ 
δρια, κ.ά), 2.000 €. 


• Δαπάνες διοργάνωσης ημερίδων ή συνεδρίων, πρό¬ 
σκληση ειδικών καταξιωμένων επιστημόνων της ημεδα¬ 
πής και αλλοδαπής 2.000 €. 

ΠΗΓΕΣ ΧΡΗΜΑΤΟΔΟΤΗΣΗΣ ΚΑΙ ΟΙ ΕΝ 

ΓΕΝΕΙ ΠΟΡΟΙ ΤΗΣ ΛΕΙΤΟΥΡΓΙΑΣ ΤΟΥ Π.Μ.Σ. 

«ΓΛΩΣΣΟΛΟΓΙΚΗ ΘΕΩΡΙΑ ΚΑΙ ΕΡΕΥΝΑ»ΤΟΥ 

ΤΜΗΜΑΤΟΣ ΦΙΛΟΛΟΓΙΑΣ ΤΟΥ Π.Ι. 

Σύμφωνα με το άρθρο 37 του ν. 4485/2017,τα έσοδα 
του Π.Μ.Σ. «Γλωσσολογική Θεωρία καΓΕρευνα» του Τμή¬ 
ματος Φιλολογίας του Π.Ι. προέρχονται από: 

α) τον προϋπολογισμό του Π.Ι. και των συνεργαζόμε- 
νων για την οργάνωση του φορέων, 
β) τον προϋπολογισμό του Υπουργείου Παιδείας, 
Έρευνας και Θρησκευμάτων, 
γ) δωρεές, παροχές, κληροδοτήματα και κάθε είδους 
χορηγίες φορέων του δημόσιου τομέα, όπως οριοθε- 
τείται στην περίπτωση α' της παρ. 1 του άρθρου 14 του 
ν. 4270/2014 (Α' 143) ή του ιδιωτικού τομέα, 
δ) πόρους από ερευνητικά προγράμματα, 
ε) πόρους από προγράμματα της Ευρωπαϊκής Ένωσης 
ή άλλων διεθνών οργανισμών, 
στ) μέρος των εσόδων των Ειδικών Λογαριασμών Κον- 
δυλίων Έρευνας (Ε.Λ.Κ.Ε.) του Π.Ι., 
ζ) κάθε άλλη νόμιμη αιτία. 

Σύμφωνα με το άρθρο 37 παρ. 4 του ν. 4485/2017 η δι¬ 
αχείριση των εσόδων του Π.Μ.Σ. «Γλωσσολογική Θεωρία 
και Έρευνα» του Π.Ι. πραγματοποιείται από τον Ε.Λ.Κ.Ε 
(Βλ. ερμηνευτική εγκύκλιο Υπουργείου Παιδείας, Έρευ¬ 
νας και Θρησκευμάτων με αριθμό 164530/Ζ1 /3-10-2017 
(ΑΔΑ: 3ΕΜ04653ΠΣ-ΥΑ4) και κατανέμεται κατά 70% σε 
λειτουργικά έξοδα του προγράμματος και κατά 30% σε 
λειτουργικά έξοδα του Ιδρύματος. 

Σύμφωνα με την παρ. 6 του ίδιου άρθρου το Π.Ι., - αντι- 
στοίχως το Τμήμα Φιλολογίας της Φιλοσοφικής Σχολής 
του Π.Ι., στο οποίο λειτουργεί το Π.Μ.Σ. «Γλωσσολογική 
Θεωρία και Έρευνα»- οφείλει ετησίως να δημοσιεύει, με 
ανάρτηση στην ιστοσελίδα του (νννννν.ρΜΙοΙοςγ.υοί.ςιΐ'), 
απολογισμό εσόδων-εξόδων, με αναγραφή της κατανο¬ 
μής των δαπανών ανά κατηγορία. 

Άρθρο 13 

Μεταβατικές διατάξεις 

Οι φοιτητές που έχουν ήδη εγγράφει σε Π.Μ.Σ. κατά 
την έναρξη ισχύος του ν. 4485/2017, καθώς και οι φοι¬ 
τητές που εγγράφονται και αρχίζουν τη φοίτηση το 
ακαδημαϊκό έτος 2017-2018 σε Π.Μ.Σ. ιδρυθέν έως τη 
δημοσίευση του ν. 4485/2017, συνεχίζουν και ολοκλη¬ 
ρώνουν το πρόγραμμα, σύμφωνα με τις ισχύουσες, έως 
την έναρξη ισχύος του ν. 4485/2017, διατάξεις(άρθρο 
85 παρ. 2 του ν. 4485/2017). Οι φοιτητές γλωσσολογι- 
κής ειδίκευσης του ενιαίου Π.Μ.Σ. Φιλολογίας που δεν 
θα έχουν περατώσει τις σπουδές τους μέχρι την έναρξη 
ισχύος του παρόντος κανονισμού εντάσσονται διοικη¬ 
τικά, με την έναρξη του ακαδημαϊκού έτους 2018-2019, 
στο Π.Μ.Σ. «Γλωσσολογική Θεωρία και Έρευνα». 

Οποιοδήποτε θέμα προκύψει στο μέλλον που δεν κα¬ 
λύπτεται από τη σχετική νομοθεσία ή τον οικείο Κ.Μ.Σ., 
θα αντιμετωπιστεί με αποφάσεις της Συνέλευσης του 

Τμήματος Φιλολογίαςτου Π.Ι. και της Συγκλήτου του Π.Ι. 
με τροποποίηση του Κανονισμού και δημοσίευση του 
στην Εφημερίδα της Κυβερνήσεως. 

Β. ΚΑΝΟΝΙΣΜΟΣ ΜΕΤΑΠΤΥΧΙΑΚΩΝ ΣΠΟΥΔΩΝ 
(Κ.Μ.Σ.) ΤΟΥ ΠΡΟΓΡΑΜΜΑΤΟΣ ΜΕΤΑΠΤΥΧΙΑΚΩΝ 
ΣΠΟΥΔΩΝ (Π.Μ.Σ.) «ΓΛΩΣΣΟΛΟΓΙΚΗ ΘΕΩΡΙΑ 
ΚΑΙ ΕΡΕΥΝΑ» ΤΟΥ ΤΜΗΜΑΤΟΣ ΦΙΛΟΛΟΓΙΑΣ ΤΗΣ 
ΦΙΛΟΣΟΦΙΚΗΣ ΣΧΟΛΗΣ ΤΟΥ ΠΑΝΕΠΙΣΤΗΜΙΟΥ 
ΙΩΑΝΝΙΝΩΝ (Π.Ι.) 

ΓΕΝΙΚΕΣ ΔΙΑΤΑΞΕΙΣ 

Στο Τμήμα Φιλολογίας της Φιλοσοφικής Σχολής του 
Π.Ι. λειτουργεί από το ακαδημαϊκό έτος 2018-9 Πρόγραμ¬ 
μα Μεταπτυχιακών Σπουδών (Π.Μ.Σ), σύμφωνα με τις 
διατάξεις του ν. 4485/2017 και τις λοιπές ισχύουσες δια¬ 
τάξεις. Ο δεύτερος κύκλος σπουδών του Τμήματος Φιλο¬ 
λογίας του Π.Ι., ως αυτοδύναμου Τμήματος που παρέχει 
σπουδές πρώτου κύκλου, περιλαμβάνει παρακολούθη¬ 
ση Π.Μ.Σ.«Γλωσσολογική θεωρία και Έρευνα» (τίτλος 
Π.Μ.Σ), και ολοκληρώνεται με την απονομή Διπλώματος 
Μεταπτυχιακών Σπουδών (Δ.Μ.Σ.) στη Γλωσσολογική θε¬ 
ωρία και Έρευνα. Στο πλαίσιο αυτό του δευτέρου κύκλου 
σπουδών του Τμήματος Φιλολογίας του Π.Ι. εντάσσεται 
ο παρών κανονισμός λειτουργίας του Π.Μ.Σ. «Γλωσσο- 
λογική Θεωρία και Έρευνα». Το Π.Μ.Σ. «Γλωσσολογική 
Θεωρία και Έρευνα»του Τμήματος Φιλολογίας του Π.Ι. 
απονέμει Δ.Μ.Σ. ενιαίας ειδίκευσης. 

Ο παρών Κανονισμός Μεταπτυχιακών Σπουδών 
(Κ.Μ.Σ.) συμπληρώνει τις διατάξεις του Κεφαλαίου ΣΤ' 
[Δεύτερος και Τρίτος Κύκλος Σπουδών] του ν. 4485/ 
4-8-2017 (ΦΕΚ 114/τ. Α74-8-2017): «Οργάνωση και λει¬ 
τουργία της ανώτατης εκπαίδευσης, ρυθμίσεις για την 
έρευνα και άλλες διατάξεις». Ο παρών Κ.Μ.Σ. του Π.Μ.Σ. 
«Γλωσσολογική Θεωρία και Έρευνα» του Τμήματος Φι¬ 
λολογίας της Φιλοσοφικής Σχολής του Π.Ι. συντάχθηκε 
από ειδική Επιτροπή μετά από απόφαση της Συνέλευσης 
του Τμήματος Φιλολογίαςτου Π.Ι. και εγκρίθηκε από την 
τελευταία στην αριθμ. 570/12.12.2017 τακτική συνεδρία 
της. Θα ισχύσει δε απαρέγκλιτα για διάστημα δύο (2) 
ετών από την ψήφιση του. Οποιαδήποτε μερική ή ολική 
τροποποίηση ή αντικατάσταση του απαιτεί απόφαση της 
Συνέλευσης του Τμήματος Φιλολογίαςτου Π.Ι. Ο Κ.Μ.Σ. 
του Π.Μ.Σ. «Γλωσσολογική Θεωρία και Έρευνα» του Τ μή¬ 
ματος Φιλολογίας του Π.Ι. εγκρίνεται από τη Σύγκλητο 
του Π.Ι., δημοσιεύεται στην Εφημερίδα της Κυβερνή¬ 
σεως, αναρτάται στο διαδικτυακό τόπο του Τμήματος 
(νννννν.ρΓιίΙοΙθ 9 γ.υοί. 9 Γ) και κοινοποιείται στο Υπουργείο 
Παιδείας, Έρευνας και Θρησκευμάτων. 

Άρθρο 1 

ΓΝΩΣΤΙΚΟ ΑΝΤΙΚΕΙΜΕΝΟ ΚΑΙ ΣΚΟΠΟΣ ΤΟΥ 
Π.Μ.Σ. ΓΛΩΣΣΟΛΟΓΙΑΣΤΟΥΤΜΗΜΑΤΟΣ 

φιλολογίαςτου Π.Ι. 

Αντικείμενο του Π.Μ.Σ «Γλωσσολογική Θεωρία και 
Έρευνα» του Τμήματος Φιλολογίαςτου Π.Ι. είναι η προ¬ 
ώθηση της γνώσης και της έρευνας στον χώρο της 
Γλωσσολογίας, το οποίο περιλαμβάνει τους εξής τομείς/ 
άξονες: α) Θεωρητική Γλωσσολογία, β) Εφαρμοσμένη/ 


Διακλαδική Γλωσσολογία, γ) Ιστορική Γλωσσολογία. 
Σκοπός του Π.Μ.Σ.«Γλωσσολογική Θεωρία και Έρευ¬ 
να» του Τμήματος Φιλολογίας του Π.Ι. Γλωσσολογία 
του Τμήματος Φιλολογίας του Π.Ι. είναι η προαγωγή και 
εξειδίκευση της επιστημονικής γνώσης στις ανωτέρω 
γνωστικές περιοχές, η διεύρυνση των ικανοτήτων των 
νέων επιστημόνων για γνώση και συνθετική έρευνα και 
η ανάπτυξη επιστημονικού και ερευνητικού δυναμικού 
στον υψηλότερο δυνατό βαθμό. Γενικότερα, το Π.Μ.Σ. 
αποσκοπεί στην ενίσχυση και διάδοση των γλωσσολο- 
γικών σπουδών στην Ελλάδα και το εξωτερικό, καθώς 
επίσης και στην εν γένει κάλυψη των αναγκών σε ειδι¬ 
κευμένους επιστήμονες στον δημόσιο και τον ιδιωτικό 
τομέα εντός και εκτός της Ελλάδας. 

Άρθρο 2 

ΟΡΓΑΝΑ ΤΟΥ Π.Μ.Σ. ΓΛΩΣΣΟΛΟΓΙΑΣ ΤΟΥ 

ΤΜΗΜΑΤΟΣ ΦΙΛΟΛΟΓΙΑΣΤΟΥ Π.Ι. 

(άρθρα 31,44 και 45του Ν.4485/2017) 

Αρμόδια Όργανα για τη διοίκηση, οργάνωση και λει¬ 
τουργία του Π.Μ.Σ. «Γλωσσολογική Θεωρία και Έρευνα» 
του Τμήματος Φιλολογίαςτου Π.Ι. είναι: 

I. Η Σύγκλητος του Π.Ι. είναι το αρμόδιο όργανο για 
τα θέματα ακαδημαϊκού, διοικητικού, οργανωτικού και 
οικονομικού χαρακτήρα του Π.Μ.Σ. «Γλωσσολογική Θεω¬ 
ρία και Έρευνα»του Τ μήματος Φιλολογίας του Π.Ι. Επίσης 
η Σύγκλητος του Π.Ι. ασκεί όσες αρμοδιότητες σχετικά 
με το Π.Μ.Σ. δεν ανατίθενται από το νόμο ειδικώς σε 
άλλα όργανα. 

II. Η Συνέλευση του Τμήματος Φιλολογίας του Π.Ι., ή η 
επταμελής Ειδική Διατμηματική Επιτροπή σε περίπτωση 
διατμηματικού Π.Μ.Σ. ή η εννεαμελής Ειδική Διιδρυματι- 
κή Επιτροπή σε περίπτωση Διιδρυματικού Π.Μ.Σ. και έχει 
τα καθήκοντα που ορίζονται στο άρθρο 31 παρ. 3 του 
ν. 4485/2017.Το Π.Μ.Σ. «Γλωσσολογική Θεωρία και Έρευ¬ 
να» του Τ μήματος Φιλολογίας του Π.Ι. λειτουργεί υπό την 
εποπτεία και το έλεγχο της Συνέλευσης του Τμήματος 
Φιλολογίας του Π.Ι., η οποία έχει τις αρμοδιότητες που 
προβλέπει το ως άνω άρθρο του ν. 4485/2017 και ο πα¬ 
ρών Κανονισμός Λειτουργίας του Π.Μ.Σ.«Γλωσσολογική 
Θεωρία και Έρευνα». Πιο συγκεκριμένα, η Συνέλευση του 
Τμήματος Φιλολογίαςτου Π.Ι. α) εισηγείται στη Σύγκλητο 
του Π.Ι., δια της Επιτροπής Μεταπτυχιακών Σπουδών της 
παραγράφου 5 του άρθρου 32, σχετικά με την αναγκαιό¬ 
τητα ίδρυσης Π.Μ.Σ. «Γλωσσολογική Θεωρία καΓΕρευνα 
στο Τμήμα Φιλολογίας του Π.Ι., σύμφωνα με το άρθρο 
32, β) ορίζει τα μέλη της Σ.Ε. του Π.Μ.Σ. «Γλωσσολογική 
Θεωρία και Έρευνα» του Τμήματος Φιλολογίας του Π.Ι., 
γ) κατανέμει το διδακτικό έργο μεταξύ των διδασκόντων 
στο Π.Μ.Σ. «Γλωσσολογική Θεωρία καΓΕρευνα» του Τμή¬ 
ματος Φιλολογίαςτου Π.Ι., δ) συγκροτεί επιτροπές επιλο¬ 
γής ή εξέτασης των υποψήφιων μεταπτυχιακών φοιτη¬ 
τών του Π.Μ.Σ. «Γλωσσολογική Θεωρία καΓΕρευνα» του 
Τμήματος Φιλολογίας του Π.Ι., ε) διαπιστώνει την επιτυχή 
ολοκλήρωση της φοίτησης, προκειμένου να απονεμη- 
θεί το Δ.Μ.Σ. στη Γλωσσολογική Θεωρία και Έρευνα του 
Τμήματος Φιλολογίας του Π.Ι., στ) ασκεί κάθε άλλη αρ¬ 
μοδιότητα που προβλέπεται από τις σχετικές διατάξεις 
του ως άνω Νόμου. Επιλύει επίσης οποιοδήποτε ζήτημα 

προκύπτει κατά τη λειτουργία του Π.Μ.Σ.«Γλωσσολογική 
Θεωρία και Έρευνα» του Τμήματος Φιλολογίας του Π.Ι. 
το οποίο δεν προβλέπεται από τον παρόντα Κ.Μ.Σ. Είναι 
τέλος το αρμόδιο όργανο να προτείνει οποιαδήποτε αλ¬ 
λαγή ή τροποποίηση του παρόντος Κ.Μ.Σ. 

III. Η Συντονιστική Επιτροπή(Σ.Ε.) του Π.Μ.Σ. «Γλωσσο- 
λογική Θεωρία και Έρευνα» απαρτίζεται από πέντε (5) 
μέλη Δ.Ε.Π.τουΤμήματος Φιλολογίας του Π.Ι., οι οποίοι 
έχουν αναλάβει μεταπτυχιακό έργο. Εκλέγονται από τη 
Συνέλευση του Τμήματος Φιλολογίας του Π.Ι. για διετή 
θητεία. Είναι δε αρμόδια για την παρακολούθηση και 
τον συντονισμό της λειτουργίας του Π.Μ.Σ «Γλωσσο- 
λογική Θεωρία και Έρευνα» του Τμήματος Φιλολογίας 
του Π.Ι. Από τα εκλεγμένα αυτά μέλη η Συνέλευση του 
Τμήματος Φιλολογίας του Π.Ι. ορίζει τον Διευθυντή του 
Π.Μ.Σ. «Γλωσσολογική Θεωρία και Έρευνα», ο οποίος 
προεδρεύει στη Σ.Ε., καθώς και τον αναπληρωτή του 
(συνδυασμός των παρ. 5 και 8 του άρθρου 31 του 
ν. 4485/2017). Η θητεία του Προέδρου της Σ.Ε. μπορεί 
να ανανεωθεί μία φορά. Τα μέλη της ως άνω Επιτροπής 
δεν δικαιούνται επιπλέον αμοιβής ή αποζημίωσης για 
τη συμμετοχή τους σε αυτή. Οι εκπρόσωποι στη Σ.Ε. 
κάθε ειδίκευσης είναι ακαδημαϊκοί σύμβουλοι για τους 
μεταπτυχιακούς φοιτητές της ειδίκευσης τους. Οι ακα¬ 
δημαϊκοί σύμβουλοι παρακολουθούν την εξέλιξη των 
σπουδών των φοιτητών που είναι στην ευθύνη τους και 
ενημερώνονται από τους διδάσκοντες για τυχόν συνεχείς 
απουσίες φοιτητών. Οι φοιτητές οφείλουν να έρχονται 
σε επαφή με τον ακαδημαϊκό σύμβουλο τους για κάθε 
πρόβλημα που μπορεί να επηρεάσει την ομαλή πορεία 
των σπουδών τους. Ο σύμβουλος αντικαθίσταται από 
τον επιβλέποντα της Μεταπτυχιακής Διπλωματικής Ερ¬ 
γασίας (Μ.Δ.Ε). Κατά τη λήξη της θητείας της Σ.Ε. και με 
ευθύνη του απερχόμενου Διευθυντή συντάσσεται ανα¬ 
λυτικός απολογισμός του ερευνητικού και εκπαιδευτικού 
έργου του Π.Μ.Σ. «Γλωσσολογική Θεωρία και Έρευνα» 
του Π.Ι., καθώς και των λοιπών δραστηριοτήτων του, με 
στόχο την αναβάθμιση των σπουδών, την καλύτερη αξι¬ 
οποίηση του ανθρώπινου δυναμικού, τη βελτιστοποίηση 
των υφιστάμενων υποδομών και την κοινωνικά επωφελή 
χρήση των διαθέσιμων πόρων του Π.Μ.Σ. «Γλωσσολογι- 
κή Θεωρία και Έρευνα». 

IV. Η Επιτροπή Μεταπτυχιακών Σπουδών συστήνεται 
στο Π.Ι., αποτελείται από τον Αντιπρύτανη Ακαδημαϊκών 
Υποθέσεων και Φοιτητικών Θεμάτων, ο οποίος εκτελεί 
χρέη Προέδρου, και τους Κοσμήτορες του Π.Ι. ως μέλη 
και έχει τις αρμοδιότητες που προβλέπονται στο άρθρο 
32 στην παράγραφο 5 του ν. 4485/2017. Τα μέλη της 
ως άνω Επιτροπής δεν δικαιούνται επιπλέον αμοιβής ή 
αποζημίωσης για τη συμμετοχή τους σε αυτή. 

V. Ο Διευθυντής του Π.Μ.Σ. «Γλωσσολογική Θεωρία και 
Έρευνα» είναι μέλος της Σ.Ε. του Π.Μ.Σ. «Γλωσσολογική 
Θεωρία και Έρευνα» του Τμήματος Φιλολογίας του Π.Ι, 
ορίζεται μαζί με τον αναπληρωτή του, με απόφαση της 
ΣυνέλευσηςτουΤμήματοςΦιλολογίαςτου Π.Ι., για διετή 
θητεία και πληροί τις προϋποθέσεις του άρθρου 31 της 
παρ. 8 του ν. 4485/2017. Προεδρεύει της Σ.Ε του Π.Μ.Σ. 
«Γλωσσολογική Θεωρία και Έρευνα» του Τμήματος Φι- 
λολογίαςτου Π.Ι., είναι μέλοςΔ.Ε.Π. πρώτης βαθμίδας ή 
της βαθμίδας του αναπληρωτή, είναι του ιδίου ή συνα¬ 


φούς γνωστικού αντικειμένου με το γνωστικό αντικείμε¬ 
νο του Π.Μ.Σ. «Γλωσσολογική Θεωρία και Έρευνα» του 
Τμήματος Φιλολογίας του Π.Ι., ασκεί δε τα καθήκοντα 
που ορίζονται στον ως άνω νόμο (άρθρο 31 παρ. 8 του 
ν. 4485/2017), τον παρόντα Κανονισμό Μεταπτυχια¬ 
κών Σπουδών (Κ.Μ.Σ.) και όποια άλλα ορίζονται από τη 
Συνέλευση του Τμήματος Φιλολογίας του Π.Ι. (άρθρο 
45, παρ. 1γ). Ο Διευθυντής του Π.Μ.Σ. «Γλωσσολογική 
Θεωρία και Έρευνα» του Τμήματος Φιλολογίας του Π.Ι. 
εισηγείται στα αρμόδια όργανα του Π.Ι. για κάθε θέμα 
που αφορά στην αποτελεσματική λειτουργία του προ¬ 
γράμματος. Ο Διευθυντής του Π.Μ.Σ. «Γλωσσολογική 
Θεωρία και Έρευνα» του Τμήματος Φιλολογίας του Π.Ι. 
δεν μπορεί να έχει περισσότερες από δύο (2) συνεχόμε¬ 
νες θητείες και δεν δικαιούται επιπλέον αμοιβή για το 
διοικητικό του έργο ως Διευθυντής. 

VI. Η εξαμελής Επιστημονική Συμβουλευτική Επιτροπή 
(Ε.Σ.Ε.),με την αρμοδιότητα της εξωτερικής ακαδημα¬ 
ϊκής αξιολόγησης του Π.Μ.Σ. «Γλωσσολογική Θεωρία 
και Έρευνα» του Τμήματος Φιλολογίας του Π.Ι. (άρθρο 
44 παρ. 3 του ν. 4485/2017). 

Άρθρο 3 

ΚΑΤΗΓΟΡΙΕΣ ΥΠΟΨΗΦΙΩΝ ΓΙΑ ΦΟΙΤΗΣΗ ΣΤΟ 
Π.Μ.Σ «ΓΛΩΣΣΟΛΟΓΙΚΗ ΘΕΩΡΙΑ ΚΑΙ ΕΡΕΥΝΑ» 

ΤΟΥ ΤΜΗΜΑΤΟΣ ΦΙΛΟΛΟΓΙΑΣ ΤΟΥ Π.Ι. 

(άρθρο 34 παρ. 1,7 και 8 του ν. 4485/2017) 

Στο Π.Μ.Σ. «Γλωσσολογική Θεωρία και Έρευνα» του 
Τμήματος Φιλολογίας του Π.Ι. γίνονται δεκτοί πτυχιούχοι 
των Τμημάτων Φιλολογίας (ή του ενιαίου Φιλοσοφικού 
Τμήματος) των Φιλοσοφικών Σχολών και άλλων Τμημά¬ 
των Πανεπιστημίων της ημεδαπής συναφούς γνωστικού 
αντικειμένου ή ομοταγών αναγνωρισμένων Ιδρυμάτων 
της αλλοδαπής. Δ.Μ.Σ. δεν απονέμεται σε φοιτητή του 
οποίου ο τίτλος σπουδών πρώτου κύκλου από ίδρυμα 
της αλλοδαπής δεν έχει αναγνωριστεί από το Διεπιστη¬ 
μονικό Οργανισμό Αναγνώρισης Τίτλων Ακαδημαϊκών 
και Πληροφόρησης (Δ.Ο.Α.Τ.Α.Π.), σύμφωνα με τον 
ν. 3328/2005 (Α' 80). 

Σε ειδικές περιπτώσεις και ύστερα από αιτιολογημένη 
εισήγηση της Σ.Ε. του Π.Μ.Σ.«Γλωσσολογική Θεωρία και 
Έρευνα» του Τ μήματος Φιλολογίας του Π.Ι. γίνονται δεκτές 
και υποψηφιότητεςπτυχιούχων άλλωνΤμημάτων καθώς 
και πτυχιούχοι ΤΕΙ συναφούς γνωστικού αντικειμένου. 

Μέλη των κατηγοριών Ε.Ε.Π., Ε.ΔΙ.Π. και Ε.Τ.Ε.Π., εφόσον 
πληρούν τις προϋποθέσεις του πρώτου εδαφίου της παρ. 
1 του άρθρου 34, μπορούν να εγγραφούν ως υπεράριθ¬ 
μοι, αλλά μόνο ένας κατ'έτος, στο Π.Μ.Σ.«Γλωσσολογική 
Θεωρία και Έρευνα» που οργανώνεται από το Τμήμα 
Φιλολογίας του Π.Ι. όπου υπηρετούν, και το οποίο είναι 
συναφές με το αντικείμενο του τίτλου σπουδών και του 
έργου που επιτελούν στο οικείο Ίδρυμα. 

Άρθρο 4 

ΑΡΙΘΜΟΣ ΕΙΣΑΚΤΕΩΝ, ΚΡΙΤΗΡΙΑ ΚΑΙ ΔΙΑΔΙΚΑΣΙΑ 

ΕΠΙΛΟΓΗΣ ΕΙΣΑΚΤΕΩΝ 

(άρθρα 34 και 45 του ν. 4485/2017) 

ΑΡΙΘΜΟΣ ΕΙΣΑΚΤΕΩΝ 

Ο αριθμός των Μεταπτυχιακών Φοιτητών που εγγρά- 
φονται κατ'έτος στο Π.Μ.Σ. «Γλωσσολογική Θεωρία και 

Έρευνα» του Τμήματος Φιλολογίας του Π.Ι. είναι ανάλο¬ 
γος προς τον αριθμό των διαθέσιμων διδασκόντων. Ο 
αριθμός των εισακτέων κατ' έτος στο Π.Μ.Σ. «Γλωσσο- 
λογική Θεωρία και Έρευνα» του Τμήματος Φιλολογίας 
του Π.Ι. ορίζεται κατ'ανώτατο όριο σε πέντε (5) μεταπτυ¬ 
χιακούς φοιτητές. Ο μέγιστος αριθμός μεταπτυχιακών 
φοιτητών ανά διδάσκοντα ορίζεται σε πέντε(5) μετα¬ 
πτυχιακούς φοιτητές, ο δε μέγιστος αριθμός των μετα¬ 
πτυχιακών φοιτητών στο Π.Μ.Σ.«Γλωσσολογική Θεωρία 
καΓΕρευνα» τουΤμήματος Φιλολογίαςτου Π.Ι., σε σχέση 
και με τον αριθμό των προπτυχιακών φοιτητών και των 
διδασκόντων, ορίζεται σε δεκαπέντε(15), με σκοπό τη 
διασφάλιση της ποιότητας όλων των κύκλων σπουδών 
(άρθρο 45 παρ. 1 β του Ν.4485/2017). 

ΠΡΟΚΗΡΥΞΗ ΚΕΝΩΝ ΘΕΣΕΩΝ 

Το Τμήμα Φιλολογίας του Π.Ι. σε ημερομηνίες που 
ορίζονται από τη Συνέλευση του Τμήματος ή την Ε.Δ.Ε. 
προκηρύσσουν θέσεις με ανοιχτή διαδικασία (πρόσκλη¬ 
ση εκδήλωσης ενδιαφέροντος) για την εισαγωγή πτυχι- 
ούχων στο Π.Μ.Σ «Γλωσσολογική Θεωρία και Έρευνα» 
Η προκήρυξη των κενών θέσεων του Π.Μ.Σ. «Γλωσσο- 
λογική Θεωρία και Έρευνα» του Τμήματος Φιλολογίας 
του Π.Ι. γίνεται κατά το πρώτο δεκαήμερο του Ιουνίου. 
Η σχετική προκήρυξη δημοσιεύεται στον αθηναϊκό και 
τον τοπικό τύπο, το διαδίκτυο και περιλαμβάνει τους 
όρους και τις προϋποθέσεις υποψηφιότητας, τις κατη¬ 
γορίες πτυχιούχων και τον αριθμό των εισακτέων, τον 
τρόπο εισαγωγής, τα κριτήρια επιλογής, τις προθεσμίες 
υποβολής αιτήσεων, τα απαιτούμενα δικαιολογητικά κα¬ 
θώς και τις ημερομηνίες και τον χώρο διεξαγωγής των 
γραπτών εξετάσεων και συνεντεύξεων. Οι υποψήφιοι 
υποβάλλουν αίτηση προς τη Γραμματεία του Τμήματος 
Φιλολογίας του Π.Ι. στο διάστημα 5-15 Σεπτεμβρίου, η 
οποία συνοδεύεται από: α) σύντομο Βιογραφικό Υπό¬ 
μνημα, β) αντίγραφο Πτυχίου με αναλυτική βαθμολογία, 
γ) τίτλους ξένων γλωσσών και δ) έως δύο συστατικές 
επιστολές.Τίτλοι σπουδών από ξένα ΑΕΙ πρέπει να έχουν 
την αναγνώριση ισοτιμίας, όπως ορίζει η ισχύουσα νομο¬ 
θεσία. Η Γραμματεία τουΤμήματος παρέχει πληροφορίες 
σχετικές με την ύλη των εξετάσεων και τα απαιτούμενα 
δικαιολογητικά. 

ΟΡΟΙ/ΠΡΟΫΠΟΘΕΣΕΙΣ ΥΠΟΨΗΦΙΟΤΗΤΑΣ 

Οι πτυχιούχοι ελληνικών Πανεπιστημίων πρέπει να 
γνωρίζουν αποδεδειγμένα πολύ καλά μία τουλάχιστον 
διεθνή ξένη γλώσσα (αγγλική, γαλλική, γερμανική, ιταλι¬ 
κή, ισπανική). Η γνώση της ξένης γλώσσας πιστοποιείται 
με κατάθεση σχετικού τίτλου επιπέδου Β2 που χορηγείται 
από αρμόδιους φορείς (Αγγλικά: επίπεδο Είτεΐ ΈθίΤίίίεθΐθ 
ίη ΕπρΝίΓι ήΤΟΕΡΕ [500+]- Γαλλικά: ΩΕΕΕ2- Γερμανικά: 
ΜίΐΐθΙεΐυίΓθ κλπ.) ή, αν δεν υπάρχει, με γραπτή εξέτα¬ 
ση (μετάφραση ξενόγλωσσου επιστημονικού κειμένου, 
για να διαπιστωθεί ο ευχερής χειρισμός της διεθνούς 
βιβλιογραφίας), την οποία διενεργεί Επιτροπή οριζόμενη 
κατά γλώσσα από τη Συνέλευση τουΤμήματος, μετά από 
εισήγηση της Σ.Ε. του Π.Μ.Σ. «Γλωσσολογική Θεωρία 
και Έρευνα» του Τμήματος Φιλολογίας του Π.Ι. Οι αλ¬ 
λοδαποί υποψήφιοι οφείλουν να γνωρίζουν επαρκώς 
την ελληνική γλώσσα. Η επάρκεια της ελληνομάθειας 
πιστοποιείται όπως ορίζουν οι σχετικές διατάξεις (π.χ. 


με κατάθεση Απολυτηρίου Ελληνικού Λυκείου, Πτυχίου 
Ελληνικής Φιλολογίας ή Πιστοποιητικού ελληνομάθειας 
Γ' επιπέδου του Κέντρου Ελληνικής Γλώσσας του Υπουρ¬ 
γείο Παιδείας, Έρευνας και Θρησκευμάτων). 

ΓΡΑΠΤΕΣ ΕΞΕΤΑΣΕΙΣ - ΠΡΟΦΟΡΙΚΗ ΣΥΝΕΝΤΕΥΞΗ 
Η εισαγωγή των φοιτητών στο Π.Μ.Σ.«Γλωσσολογική 
Θεωρία καιΈρευνα»του Π.Ι. γίνεται ύστερα από γραπτές 
εξετάσεις και προφορική συνέντευξη, Οι γραπτές εξετά¬ 
σεις, συμπεριλαμβανομένης και της εξέτασης στην ξένη 
γλώσσα, διενεργούνται κατά το δεύτερο δεκαπενθήμερο 
του Σεπτεμβρίου από τριμελή Επιτροπή υπό την επο- 
πτεία της Σ.Ε. του Π.Μ.Σ. Προηγείται η εξέταση στην ξένη 
γλώσσα, η επιτυχία στην οποία αποτελεί προϋπόθεση 
για την περαιτέρω διαδικασία. Είναι δυνατή η εκ των 
προτέρων εξέταση στην ξένη γλώσσα κατά τον Ιούνιο, 
ύστερα από αίτηση των ενδιαφερομένων στη Γραμμα¬ 
τεία του Τμήματος Φιλολογίας του Π.Ι. 

Ύλη των Γραπτών Εξετάσεων: 
α) ΘΕΩΡΗΤΙΚΗ ΓΛΩΣΣΟΛΟΓΙΑ 
Φωνητική, Φωνολογία, Μορφολογία, Σύνταξη, Σημα¬ 
σιολογία, Πραγματολογία, 
β) ΕΦΑΡΜΟΣΜΕΝΗ/ΔΙΑΚΛΑΔΙΚΗ ΓΛΩΣΣΟΛΟΓΙΑ 
Ψυχογλωσσολογία, Κατάκτηση Πρώτης και Δεύτερης 
Γλώσσας, Κοινωνιογλωσσολογία, Διαλεκτολογία. 
γ) ΙΣΤΟΡΙΚΗ ΓΛΩΣΣΟΛΟΓΙΑ 

Ιστορική γλωσσολογία, Ιστορία της ελληνικής γλώσ¬ 
σας. 

Η ύλη των εξετάσεων καθορίζεται ανά διετία από τη 
Συνέλευση τουΤμήματος ύστερα από πρόταση της Σ.Ε. 
του Π.Μ.Σ. «Γλωσσολογική Θεωρία και Έρευνα» του Τρή¬ 
ματος Φιλολογίας του Π.Ι., περιλαμβάνεται στον Οδηγό 
Σπουδών και αναρτάται στο διαδίκτυο. Οι υποψήφιοι 
μεταπτυχιακοί φοιτητές του Π.Μ.Σ. «Γλωσσολογική 
Θεωρία και Έρευνα» του Τμήματος Φιλολογίας του Π.Ι. 
εξετάζονται σε κοινά θέματα με βάση την ύλη της προ¬ 
ηγούμενης παραγράφου. 

ΔΙΑΔΙΚΑΣΙΑ ΕΠΙΛΟΓΗΣ 

Η διαδικασία επιλογής των υποψηφίων με από¬ 
φαση της Συνέλευσης του Τμήματος Φιλολογίας 
του Π.Ι. ή της Ε.Δ.Ε., μετά από εισήγηση της Σ.Ε. του 
Π.Μ.Σ.«Γλωσσολογική Θεωρία και Έρευνα», γίνεται από 
αρμόδια Τριμελή Επιτροπή Επιλογής και Εξέτασης, απαρ¬ 
τιζόμενη από μέλη ΔΕΠ που έχουν αναλάβει μεταπτυ¬ 
χιακό έργο. 

Η Επιτροπή καταρτίζει πλήρη κατάλογο με όλουςτους 
υποψηφίους και, ύστερα από τον σχετικό έλεγχο, απορ¬ 
ρίπτει όσους δεν πληρούν τα ελάχιστα κριτήρια που 
έχουν καθοριστεί από το Τμήμα Φιλολογίας του Π.Ι. και 
καλεί σε συνέντευξη τους προκρινόμενους υποψηφίους 
που έχουν συγκεντρώσει τα προαπαιτούμενα. 

Οι ειδικές αυτές επιτροπές επιλογής και εξέτασης, οι 
οποίες ορίζονται από τη Συνέλευση τουΤμήματος Φιλο- 
λογίαςτου Π.Ι. με πρόταση της Σ.Ε. του Π.Μ.Σ. «Γλωσσο- 
λογική Θεωρία και Έρευνα», καλούν τους υποψηφίους 
σε συνέντευξη, αξιολογούν τα προσόντα τους και ειση- 
γούνται για την ένταξη τους στο Π.Μ.Σ.«Γλωσσολογική 
Θεωρία και Έρευνα» στη Συνέλευση του Τμήματος Φιλο¬ 
λογίας του Π.Ι., η οποία αποφασίζει. Κατά την προφορική 
συνέντευξη κρίνεται η επιστημονική συγκρότηση και 

τα κίνητρα των υποψηφίων και παράλληλα ελέγχεται η 
γλωσσολογική τους υποδομή και η κριτική ικανότητα 
τους στην ειδίκευση. 

Οι γραπτές εξετάσεις και η επιλογή των υποψηφί¬ 
ων ολοκληρώνεται έως το τέλος Σεπτεμβρίου, οπότε 
με ευθύνη της Σ.Ε. του Π.Μ.Σ. «Γλωσσολογική Θεωρία 
και Έρευνα» καταρτίζεται ο πίνακας των επιτυχόντων, 
η τελική έγκριση του οποίου γίνεται από τη Συνέλευση 
του Τμήματος Φιλολογίας του Π.Ι. στην πρώτη τακτική 
συνεδρίαση της. Αμέσως μετά οι μεταπτυχιακοί φοιτη¬ 
τές εγγράφονται στο Π.Μ.Σ «Γλωσσολογική Θεωρία και 
Έρευνα». Αναστολή εγγραφής είναι δυνατή, όμως δεν 
μπορεί να υπερβαίνει τα δύο έτη. 

Οι αιτήσεις μαζί με τα απαραίτητα δικαιολογητικά κα¬ 
τατίθενται στη ΓραμματείατουΤμήματοςΦιλολογίαςτου 
Π.Ι. είτε σε έντυπη είτε σε ηλεκτρονική μορφή. 

ΚΡΙΤΗΡΙΑ ΕΠΙΛΟΓΗΣ 

Για την επιλογή των φοιτητών συνεκτιμώνται τα εξής 
στοιχεία: α) η γραπτή εξέταση (40%)- β) ο γενικός βαθμός 
πτυχίου (20%)- γ) ο ΜΟ των προπτυχιακών βαθμών σε 
μαθήματα Γλωσσολογίας (20%)- δ) η προφορική συνέ¬ 
ντευξη, η επίδοση σε διπλωματική εργασία σχετική με τις 
ειδικεύσεις του Π.Μ.Σ. «Γλωσσολογική Θεωρία καΓΕρευ- 
να» του Π.Ι., όπου αυτή προβλέπεται στον πρώτο κύκλο 
σπουδών, οι συστατικές επιστολές, και τυχόν ερευνητική, 
επαγγελματική και/ή συγγραφική δραστηριότητα (20%). 

Σε περίπτωση ισοβαθμίας υπερέχει ο υποψήφιος που 
έχει μεγαλύτερο μέσο όρο βαθμολογίας στις γραπτές 
εξετάσεις εισαγωγής στο Π.Μ.Σ.«Γλωσσολογική Θεω¬ 
ρία και Έρευνα» του Π.Ι. Αν και σε αυτή την περίπτωση 
προκύψει ισοβαθμία, τότε για την τελική τους κατάταξη 
λαμβάνεται υπόψη ο βαθμός πτυχίου. Η επιτυχής γρα¬ 
πτή εξέταση αποτελεί προϋπόθεση για την περαιτέρω 
διαδικασία- προβιβάσιμος βαθμός ορίζεται το έξι (6) της 
δεκαδικής κλίμακας και οι μεγαλύτεροι του. 

Ο τρόπος αξιολόγησης (μοριοδότηση) των ανωτέρω 
κριτηρίων ανήκει στην αρμοδιότητα της Συνέλευσης του 
Τμήματος Φιλολογίας του Π.Ι. ή της Ε.Δ.Ε. 

Μετά την ολοκλήρωση της διαδικασίας καταρτίζεται 
ο τελικός πίνακας των επιτυχόντων. 

Ο τελικός πίνακας επιτυχόντων και τυχόν επιλαχόντων, 
αφού επικυρωθεί από τη Συνέλευση του Τμήματος Φι¬ 
λολογίας του Π.Ι. ή την Ε.Δ.Ε,. αναρτάται στον πίνακα 
ανακοινώσεων της Γραμματείας και στην ιστοσελίδα του 
Τμήματος Φιλολογίας του Π.Ι. (νννννν.ρΜίIοΙ 09 Υ-υοί. 9 γ)- 

Άρθρο 5 

ΔΙΑΡΚΕΙΑ ΚΑΙ ΟΡΟΙ ΦΟΙΤΗΣΗΣ 
(άρθρα 33, 34 και 35 του ν. 4485/2017) 

ΧΡΟΝΙΚΗ ΔΙΑΡΚΕΙΑ 

Η χρονική διάρκεια φοίτησης στο Π.Μ.Σ.«Γλωσσολογική 
Θεωρία και Έρευνα» του Τμήματος Φιλολογίας του Π.Ι., 
που οδηγεί στη λήψη Δ.Μ.Ε. στη Γλωσσολογική Θεω¬ 
ρία και Έρευνα, ορίζεται κατ' ελάχιστο στα τέσσερα (4) 
εξάμηνα, στα οποία περιλαμβάνεται και ο χρόνος εκ¬ 
πόνησης και κρίσης της μεταπτυχιακής διπλωματικής 
εργασίας (Μ.Δ.Ε).Ο ανώτατος επιτρεπόμενος χρόνος 
ολοκλήρωσης των σπουδών καθορίζεται με απόφαση 
της Συνέλευσης του Τμήματος Φιλολογίας του Π.Ι. και 
δεν υπερβαίνει τα 6 (έξι) εξάμηνα σπουδών. 


Στο πλαίσιο του Π.Μ.Σ. «Γλωσσολογική Θεωρία και 
Έρευνα» του Τμήματος Φιλολογίας του Π.Ι. προβλέπεται, 
σύμφωνα με την παρ. 2 του άρθρου 33 του ν. 4485/2017 
(114Α'), η δυνατότητα μερικής φοίτησης για εργαζόμε¬ 
νους φοιτητές (για φοιτητές δηλαδή που αποδεδειγμένα 
εργάζονται είκοσι (20) ώρες την εβδομάδα με προσκόμι¬ 
ση σχετικών δικαιολογητικών από τον εργοδοτικό φορέα 
στη Γραμματεία τουΤμήματοςΦιλολογίαςτου Π.Ι.). Η δι¬ 
άρκεια της μερικής φοίτησης δεν μπορεί να υπερβαίνει 
το διπλάσιο της κανονικής φοίτησης. Η μερική φοίτηση 
προβλέπεται και για μη εργαζόμενους μεταπτυχιακούς 
φοιτητές που αδυνατούν να ανταποκριθούν στις ελάχι¬ 
στες απαιτήσεις του προγράμματος «πλήρους» φοίτη¬ 
σης και για ιδιαίτερες, εξαιρετικά σοβαρές περιπτώσεις 
(ασθένεια, φόρτος εργασίας, σοβαροί οικογενειακοί λό¬ 
γοι, στράτευση, λόγοι ανωτέρας βίας, κ.ά.), για τις οποίες 
αποφασίζει η Συνέλευση του Τμήματος Φιλολογίας του 
Π.Ι. Επίσης στους μεταπτυχιακούς φοιτητές είναι δυνα¬ 
τόν να χορηγηθεί, κατόπιν υποβολής σχετικής αίτησης, 
προσωρινή αναστολή σπουδών, που δεν μπορεί να 
υπερβαίνει τα δύο (2) συνεχόμενα εξάμηνα. Κατά την 
διάρκεια της αναστολής, ο μεταπτυχιακός φοιτητής χά¬ 
νει την ιδιότητα του φοιτητή. Ο χρόνος της αναστολής 
δεν προσμετράται στην ανώτατη διάρκεια κανονικής 
φοίτησης. Δύναται και μόνο σε εξαιρετικές περιπτώσεις 
να χορηγείται παράταση σπουδών και μέχρι ένα έτος, 
κατόπιν αιτιολογη μένης απόφασης της Συνέλευσης του 
Τμήματος Φιλολογίας του Π.Ι. ή της Ε.Δ.Ε. 

Για θέματα επανεξέτασης μαθημάτων σε οφειλόμε- 
να μαθήματα ή διαγραφής αποφαίνεται η Συνέλευση 
του Τμήματος Φιλολογίας του Π.Ι. ή η Ε.Δ.Ε. μετά από 
πρόταση της Σ.Ε. του Π.Μ.Σ. «Γλωσσολογική Θεωρία και 
Έρευνα», η οποία αποφασίζει για τους όρους της επα¬ 
νεξέτασης και τους λόγους διαγραφής. Αν ο μεταπτυ¬ 
χιακός φοιτητής αποτύχει στην εξέταση μαθήματος ή 
μαθημάτων και θεωρείται από τον οικείο Κ.Μ.Σ. ότι δεν 
έχει ολοκληρώσει επιτυχώς το πρόγραμμα, εξετάζεται, 
ύστερα από αίτηση του, από τριμελή επιτροπή μελών 
Δ.Ε.Π. της Σχολής, οι οποίοι έχουν το ίδιο ή συναφές 
γνωστικό αντικείμενο με το εξεταζόμενο μάθημα και 
ορίζονται από τη Συνέλευση του Τμήματος Φιλολογίας 
του Π.Ι. Από την επιτροπή εξαιρείται ο υπεύθυνος της 
εξέτασης διδάσκων. Μεταπτυχιακός φοιτητής διαγρά¬ 
φεται από το Π.Μ.Σ. «Γλωσσολογική Θεωρία και Έρευνα» 
του Τμήματος Φιλολογίας του Π.Ι., όταν συντρέχουν οι 
ακόλουθοι λόγοι: α)η μη επαρκής πρόοδος του μεταπτυ¬ 
χιακού φοιτητή (η οποία τεκμηριώνεται με μη συμμετοχή 
στην εκπαιδευτική διαδικασία: παρακολουθήσεις, εξετά¬ 
σεις), β) η πλημμελής εκπλήρωση λοιπών υποχρεώσεων 
που ορίζονται από τις απαιτήσεις των μεταπτυχιακών 
μαθημάτων στα οποία εγγράφεται, γ) συμπεριφορά που 
προσβάλλει την ακαδημαϊκή δεοντολογία, όπως π.χ. η 
λογοκλοπή (βλ. κατωτ.) και δ) αίτηση του ίδιου του με¬ 
ταπτυχιακού φοιτητή. 

Οι μεταπτυχιακοί φοιτητές εγγράφονται και συμμε¬ 
τέχουν στο Π.Μ.Σ. «Γλωσσολογική Θεωρία και Έρευνα» 
του Τμήματος Φιλολογίας του Π.Ι. υπό τους όρους και τις 
προϋποθέσεις που προβλέπονται στον παρόντα Κ.Μ.Σ. 
Οι εγγραφές των εισαγομένων μεταπτυχιακών φοιτητών 

αρχίζουν μετά από σχετική ανακοίνωση της Γραμματείας 
του Τμήματος Φιλολογίας του Π.Ι., στην οποία ορίζεται 
και η χρονική διάρκεια των εγγραφών και τα δικαιολογη- 
τικά που απαιτούνται για την εγγραφή. Οι μεταπτυχιακοί 
φοιτητές έχουν όλα τα δικαιώματα, τις παροχές και τις 
διευκολύνσεις που προβλέπονται και για τους φοιτητές 
του πρώτου κύκλου σπουδών πλην του δικαιώματος 
παροχής δωρεάν διδακτικών συγγραμμάτων. Το Τμήμα 
Φιλολογίας του Π.Ι. οφείλει να εξασφαλίζει διευκολύνσεις 
σε μεταπτυχιακούς φοιτητές με αναπηρία ή και ειδικές 
εκπαιδευτικές ανάγκες (προφορική εξέταση, διευκόλυν¬ 
ση πρόσβασης στους χώρους εξέτασης, κ.τ.λ.). 

ΤΕΛΗ ΦΟΙΤΗΣΗΣ 

Για την εγγραφή στο Π.Μ.Σ. «Γλωσσολογική Θεωρία 
και Έρευνα» του Τμήματος Φιλολογίας του Π.Ι. και την 
παρακολούθηση του δεν προβλέπονται τέλη φοίτησης. 

Άρθρο 6 

ΠΡΟΓΡΑΜΜΑ ΣΠΟΥΔΩΝ-ΕΛΕΓΧΟΣ ΓΝΩΣΕΩΝ 
(άρθρα 34 και 45 του ν. 4485/2017) 

ΠΑΡΑΚΟΛΟΥΘΗΣΗ ΤΟΥ Π.Μ.Σ. «ΓΛΩΣΣΟΛΟΓΙΚΗ ΘΕ¬ 
ΩΡΙΑ ΚΑΙ ΕΡΕΥΝΑ» ΚΑΙ ΧΟΡΗΓΗΣΗ Δ.Μ.Σ. ΣΤΗ ΓΛΩΣΣΟ- 
ΛΟΓΙΚΗ ΘΕΩΡΙΑ ΚΑΙ ΕΡΕΥΝΑ 

Για κάθε μεταπτυχιακό φοιτητή, ο οποίος παρακολου¬ 
θεί το Π.Μ.Σ.«Γλωσσολογική Θεωρία και Έρευνα» του 
Τμήματος Φιλολογίας του Π.Ι., το οποίο οδηγεί στη χορή¬ 
γηση Δ.Μ.Σ. στη Γλωσσολογική θεωρία καΓΕρευνα, ορίζε¬ 
ται από τη Συνέλευση τουΤμήματος Φιλολογίαςτου Π.Ι., 
ύστερα από πρόταση της Σ.Ε. του Π.Μ.Σ.«Γλωσσολογική 
Θεωρία και Έρευνα», ως επιβλέπων καθηγητής ένα μέλος 
ΔΕΠ του Τμήματος Φιλολογίας του Π.Ι. μεταξύ εκείνων 
στα οποία έχει ανατεθεί μεταπτυχιακό έργο στο πλαίσιο 
της συγκεκριμένης ειδίκευσης του Π.Μ.Σ. Ο επιβλέπων 
και η Σ.Ε. έχουν την ευθύνη της παρακολούθησης και του 
ελέγχου της πορείας των σπουδών του μεταπτυχιακού 
φοιτητή. Τα μαθήματα του Π.Μ.Σ «Γλωσσολογική Θεω¬ 
ρία και Έρευνα» κατανέμονται στα τρία πρώτα εξάμηνα 
σπουδών, ενώ κατά το τελευταίο εξάμηνο ο μεταπτυχι¬ 
ακός φοιτητής εκπονεί μεταπτυχιακή διπλωματική ερ¬ 
γασία (Μ.Δ.Ε.) υπό την επίβλεψη ενός μέλους ΔΕΠ μετά 
από εισήγηση της Σ.Ε. του Π.Μ.Σ. «Γλωσσολογική Θεωρία 
καΓΕρευνα» και έγκριση της Συνέλευσης του Τμήματος 
Φιλολογίαςτου Π.Ι. 

ΠΡΟΓΡΑΜΜΑ ΣΠΟΥΔΩΝ 

Για την απόκτηση του Δ.Μ.Σ. στη Γλωσσολογική Θε¬ 
ωρία και Έρευνα ο μεταπτυχιακός φοιτητής πρέπει να 
παρακολουθήσει και να εξεταστεί με επιτυχία σε έξι (6) 
εξαμηνιαία μεταπτυχιακά μαθήματα/σεμινάρια με δια¬ 
φορετικό περιεχόμενο (15 ΕΈΤ5 το καθένα), δηλ. δύο (2) 
σε κάθε εξάμηνο (30 ΕΈΤ5), και να συγγράφει διπλωμα¬ 
τική επιστημονική εργασία 30 ΕΘΤ5 κατά το τελευταίο 
εξάμηνο των σπουδών του, αφού έχει ανταποκριθεί με 
επιτυχία στις εξετάσεις. 

ΑΝΤΙΚΕΙΜΕΝΑ - ΜΑΘΗΜΑΤΑ Π.Μ.Σ. «ΓΛΩΣΣΟΛΟΓΙΚΗ 
ΘΕΩΡΙΑ ΚΑΙ ΕΡΕΥΝΑ» 

Το Π.Μ.Σ. «Γλωσσολογική Θεωρία και Έρευνα» προ¬ 
σφέρει μαθήματα σε καθέναν από τους τρεις άξονες της 
Γλωσσολογίας (Θεωρητική Γλωσσολογία, Εφαρμοσμένη/ 
Διακλαδική Γλωσσολογία και Ιστορική Γλωσσολογία), 


ενώ κατά το τρίτο εξάμηνο σπουδών ένα από τα δύο 
προσφερόμενα μαθήματα είναι μάθημα Μεθοδολογίας 
της Γλωσσολογικής Έρευνας, στο οποίο καλύπτονται 
οι διαφορετικές μέθοδοι που αξιοποιεί ο κάθε άξονας. 
Κάθε μεταπτυχιακό μάθημα/σεμινάριο περιλαμβάνει 
τρεις εβδομαδιαίες ώρες διδασκαλίας. Κάθε διετής κύ¬ 
κλος σπουδών υποχρεωτικά περιλαμβάνει μαθήματα 
και από τους τρεις θεματικούς άξονες του Π.Μ.Σ. σε μη 
καθορισμένη αναλογία, αρκεί κάθε άξονας να καλύπτε¬ 
ται από τουλάχιστον ένα μάθημα ανά κύκλο. 

Τα μαθήματα αναθέτει η Συνέλευση του Τμήμα¬ 
τος Φιλολογίας του Π.Ι. Ορισμένα σεμινάρια μπορεί 
να είναι κοινά για όλους τους μεταπτυχιακούς φοιτη¬ 
τές του Τμήματος Φιλολογίας του Π.Ι. Οι φοιτητές του 
Π.Μ.Σ.«Γλωσσολογική Θεωρία καΓΕρευνα» μπορούν, με 
τη σύμφωνη γνώμη του επιβλέποντος και την άδεια της 
Σ.Ε. του Π.Μ.Σ. «Γλωσσολογική Θεωρία και Έρευνα» και 
της Συνέλευσης του Τμήματος Φιλολογίας του Π.Ι., να 
παρακολουθήσουν ένα μεταπτυχιακό μάθημα Π.Μ.Σ. 
διαφορετικού από εκείνο στο οποίο ανήκουν (το Π.Μ.Σ. 
αυτό μπορεί να ανήκει στο Τμήμα Φιλολογίαςτου Π.Ι. ή 
σε άλλοΤμήματου Π.Ι. συναφούς γνωστικού αντικειμέ¬ 
νου, ή σε ομοταγές αναγνωρισμένο ίδρυμα της ημεδα¬ 
πής ή της αλλοδαπής στο πλαίσιο των εκπαιδευτικών 
προγραμμάτων των κινητικότητας σπουδαστών της Ευ¬ 
ρωπαϊκής Ένωσης). Κάθε μεταπτυχιακό μάθημα/σεμινά- 
ριο περιλαμβάνει τρεις εβδομαδιαίες ώρες διδασκαλίας. 

ΕΝΑΡΞΗ ΜΑΘΗΜΑΤΩΝ -ΦΟΙΤΗΣΗ 

Τα μαθήματα του Π.Μ.Σ. «Γλωσσολογική Θεωρία και 
Έρευνα» του Π.Ι. αρχίζουν την πρώτη εβδομάδα του 
Οκτωβρίου. Με απόφαση της Συνέλευσης του Τμήμα¬ 
τος Φιλολογίας του Π.Ι. είναι δυνατή η διακοπή φοίτησης 
ενός μεταπτυχιακού φοιτητή, ύστερα από αιτιολογημέ¬ 
νη αίτηση του, για χρονικό διάστημα που δεν μπορεί 
να υπερβαίνει τα δύο συνεχόμενα εξάμηνα. Σύμφωνα 
με τον νόμο, η παρακολούθηση των μαθημάτων είναι 
υποχρεωτική. Για να έχει ο μεταπτυχιακός φοιτητής 
δικαίωμα να κατοχυρώσει βαθμό στο μάθημα, πρέπει 
να έχει παρακολουθήσει τουλάχιστον τα 3/4 των σεμι¬ 
ναρίων και προφανώς να έχει εκπληρώσει στο ακέραιο 
και μέσα στα προβλεπόμενα χρονικά πλαίσια που ορίζει 
ο παρών Κ.Μ.Σ. τις σχετικές υποχρεώσεις του. Τα προ¬ 
σφερόμενα μαθήματα (τουλάχιστον δύο ανά εξάμηνο 
σε κάθε ειδίκευση) περιλαμβάνονται στον κατάλογο 
των γνωστικών αντικειμένων, όπως αυτός εμφανίζεται 
στον παρόντα Κανονισμό Μεταπτυχιακών Σπουδών. 
Το ωρολόγιο πρόγραμμα των μαθημάτων του Π.Μ.Σ. 
«Γλωσσολογική Θεωρία και Έρευνα» καταρτίζεται από 
τη Σ.Ε., πριν από τη λήξη του προηγούμενου ακαδημα¬ 
ϊκού έτους, εγκρίνεται από τη Συνέλευση τουΤμήματος 
Φιλολογίας του Π.Ι. στην τελευταία της τακτική συνεδρία, 
δημοσιεύεται, με ευθύνη της Γραμματείας τουΤμήματος 
Φιλολογίας του Π.Ι., στον ενιαίο Οδηγό Σπουδών του 
Τμήματος Φιλολογίας και αναρτάται στον ιστότοπό του 
(νννννν.ρΓιίΙοΙθ 9 γ.υοί· 9 Γ). Σε περίπτωση ανάγκης αναπλή- 
ρωσης μαθημάτων, τα μαθήματα αναπληρώνονται μετά 
από αίτηση του διδάσκοντος στη Σ.Ε. του Π.Μ.Σ. «Γλωσ- 
σολογική Θεωρία καΓΕρευνα»τουΤμήματος Φιλολογίας 
του Π.Ι. και έγκριση του αιτήματος από την τελευταία. 

Δύναται να προβλεφθεί η διδασκαλία με μέσα εξ απο- 
στάσεως εκπαίδευσης, η οποία δεν πρέπει να ξεπερνά το 
τριάντα πέντε τοις εκατό (35%) της συνολικής διδασκα¬ 
λίας. Η εξ αποστάσεως διδασκαλία πραγματοποιείται με 
τη χρήση ηλεκτρονικών μέσων (5ί<γρθ, θ-ρΓ05θηςθ, κ.τ.λ.). 

Ο μεταπτυχιακός φοιτητής υποχρεούται να εγγράφει 
σε μαθήματα που προσφέρουν 30 ΕΘΤ5 σε κάθε ένα 
από τα πρώτα τρία εξάμηνα (δηλαδή 30 + 30 + 30 ΕΈΤ5). 
Επομένως το σύνολο των ΕΈΤ5 από τα προσφερόμενα 
μαθήματα που πρέπει να συγκεντρώσει ένας μεταπτυ¬ 
χιακός φοιτητής ορίζεται σε 90. Οι Ε(ΙΤ5 της Μ.Δ.Ε εί¬ 
ναι 30. Συνολικά δηλαδή ένας μεταπτυχιακός φοιτητής 
του Π.Μ.Σ. «Γλωσσολογική Θεωρία και Έρευνα» του 
Τμήματος Φιλολογίας του Π.Ι. πρέπει να συμπληρώσει 
90 + 30 = ΕΈΤ5 = 120 ΕΘΤ5 στο σύνολο των δύο ετών. 

Οι μεταπτυχιακοί φοιτητές του Π.Μ.Σ. «Γλωσσολογική 
Θεωρία και Έρευνα» του Τμήματος Φιλολογίας του Π.Ι. 
έχουν δικαίωμα πρόσβασης στα βιβλία, τα περιοδικά 
του Ιδρύματος και τα φωτοτυπικά μηχανήματα του Τμή- 
ματος Φιλολογίας. Με τη συναίνεση του διδάσκοντος, 
τη σύμφωνη γνώμη της Σ.Ε. του Π.Μ.Σ.«Γλωσσολογική 
Θεωρία και Έρευνα» και απόφαση της Συνέλευσης του 
Τμήματος Φιλολογίας του Π.Ι., είναι δυνατό να παρακο¬ 
λουθούν ως ακροατές υποψήφιοι διδάκτορες (συμπε¬ 
ριλαμβανομένου και του παλαιού συστήματος Μετα¬ 
πτυχιακών Σπουδών) καθώς και μεταπτυχιακοί φοιτητές 
άλλων συνεργαζόμενων Ιδρυμάτων. Με τη σύμφωνη 
γνώμη του διδάσκοντος είναι δυνατό να παρακολου¬ 
θούν ως ακροατές και μεταπτυχιακοί φοιτητές του 
Π.Μ.Σ.«Γλωσσολογική Θεωρία καΓΕρευνα» του Π.Ι. που 
δεν είναι εγγεγραμμένοι στο μάθημα. 

ΑΞΙΟΛΟΓΗΣΗ 

α. Η αξιολόγηση των φοιτητών γίνεται με εξετάσεις ή 
με εργασία(-ες), γραπτές ή/και προφορικές, ή με συνδυα¬ 
σμό των παραπάνω, με απόφαση του διδάσκοντος. Είναι 
επίσης δυνατό ο διδάσκων να προσφέρει εναλλακτικούς 
τρόπους εξέτασης στους φοιτητές, με την προϋπόθεση 
ότι θα είναι κοινοί για όλους πλην ειδικών περιπτώσεων 
(π.χ. τεκμηριωμένοι ειδικοί λόγοι υγείας που απαιτούν ει¬ 
δικό τρόπο εξέτασης). Ο τρόπος αξιολόγησης ανακοινώ¬ 
νεται στην αρχή κάθε εξαμήνου. Η εξεταστική περίοδος 
διαρκεί μία εβδομάδα και συμπίπτει με την τελευταία 
εβδομάδα του μεταπτυχιακού εξαμήνου (τέλος Φεβρου¬ 
άριου και τέλος Ιουνίου). 

β. Ενδεικτικά θέματα για γραπτές και προφορικές ερ¬ 
γασίες ανακοινώνονται στην αρχή κάθε εξαμήνου από 
τον διδάσκοντα. Είναι ευθύνη του διδάσκοντος να εξα¬ 
σφαλίσει, για κάθε ερευνητικό θέμα που ανακοινώνεται, 
την ύπαρξη επαρκούς βιβλιογραφίας που να είναι προ¬ 
σπελάσιμη στους φοιτητές. 

γ. Τα θέματα γραπτών εργασιών μπορούν να συμπί¬ 
πτουν με τα θέματα των προφορικών εργασιών, όμως 
η γραπτή εργασία θα πρέπει να πραγματεύεται το θέμα 
πληρέστερα και σε μεγαλύτερο βάθος. 

δ. Φοιτητές που απουσιάζουν αδικαιολόγητα από την 
τελική εξέταση ή που δεν παραδίδουν εγκαίρως τις κα¬ 
θορισμένες γραπτές ή/και προφορικές εργασίες βαθμο¬ 
λογούνται με μηδέν (0). 


ε. Δεν υπάρχει επαναληπτική εξέταση. Σε περίπτω¬ 
ση αποτυχίας, μετά από εξέταση του από τη Τριμελή 
Επιτροπή Μελών Δ.Ε.Π. της παρ. 6 του άρθρου 34 του 
ν. 4485/2017, ο φοιτητής υποχρεούται να παρακολου¬ 
θήσει το ίδιο ή άλλο μάθημα σε επόμενο εξάμηνο. Ο 
ανώτατος αριθμός μαθημάτων στα οποία ο φοιτητής 
μπορεί να αποτύχει είναι δύο. Σε περίπτωση αποτυχίας 
σε περισσότερα των δύο μαθημάτων ο φοιτητής διαγρά¬ 
φεται από το Π.Μ.Σ με πρόταση της Σ.Ε. και απόφαση της 
Συνέλευσης του Τμήματος Φιλολογίας του Π.Ι. 

στ. Οι γραπτές εργασίες που απαιτούνται στο πλαίσιο 
των μαθημάτων παραδίδονται στον διδάσκοντα πριν 
από τη λήξη του εξαμήνου (20 Φεβρουάριου και 30 Ιου¬ 
νίου αντίστοιχα). 

ζ. Οι προθεσμίες υποβολής των εργασιών τηρούνται 
αυστηρά. Για σοβαρούς και τεκμηριωμένους λόγους, 
και μόνο μετά από ρητή ατομική συνεννόηση με τον 
διδάσκοντα, επιτρέπεται παράταση της προθεσμίας για 
διάστημα όχι μεγαλύτερο των δέκα ημερών. Σε περίπτω¬ 
ση μη έγκαιρης κατάθεσης, η εργασία δεν προσμετράται 
στην τελική αξιολόγηση του φοιτητή. 

η. Η βαθμολογία των μαθημάτων ανακοινώνεται απα¬ 
ραίτητα ως τις 15 Μαρτίου για το χειμερινό εξάμηνο και 
ως τις 15 Ιουλίου για το εαρινό εξάμηνο. 

θ. Προβιβάσιμος βαθμός για κάθε μάθημα είναι οι 
αριθμοί από το 6 μέχρι το 10. 

Κάθε μάθημα βαθμολογείται αυτοτελώς σε ακέραιες 
ή και μισές μονάδες. Η κλίμακα βαθμολογίας είναι: 6 έως 
6,49 «καλώς», 6,5 έως 8,49 «λίαν καλώς» και 8,5 έως 10 
«άριστα». 

ΜΕΤΑΠΤΥΧΙΑΚΗ ΔΙΠΛΩΜΑΤΙΚΗ ΕΡΓΑΣΙΑ (Μ.Δ.Ε.) 
α. Πριν από τη λήξη του τρίτου εξαμήνου σπουδών, 
ο μεταπτυχιακός φοιτητής, σε συνεννόηση με το μέλος 
Δ.Ε.Π. που θα επιβλέψει την εκπόνηση της Μ.Δ.Ε. και το 
οποίο διδάσκει ή έχει διδάξει στο παρελθόν στο Π.Μ.Σ, 
πρέπει να επιλέξει και να δηλώσει θέμα για Μ.Δ.Ε. Για την 
εκπόνηση Μ.Δ.Ε. (άρθρο 34, παρ. 4 του ν. 4485/2017), η 
Σ.Ε. του Π.Μ.Σ. «Γλωσσολογική θεωρία και Έρευνα» του 
Τμήματος Φιλολογίας του Π.Ι., ύστερα από αίτηση του 
υποψηφίου, στην οποία αναγράφεται ο προτεινόμενος 
τίτλος της Μ.Δ.Ε., ο προτεινόμενος επιβλέπων και επισυ¬ 
νάπτεται περίληψη της προτεινόμενης εργασίας, ορίζει 
τον επιβλέποντα αυτής και συγκροτει'Τριμελή Εξεταστι¬ 
κή Επιτροπή για την έγκριση της εργασίας, ένα μέλος της 
οποίας είναι ο επιβλέπων. Τα μέλη της Τριμελούς Εξετα¬ 
στικής Επιτροπής πρέπει να έχουν την ίδια ή συναφή 
επιστημονική ειδικότητα με το γνωστικό αντικείμενο του 
Π.Μ.Σ. Μέλη της τριμελούς αυτής εξεταστικής επιτροπής 
είναι δυνατό να είναι μέλη ΔΕΠ άλλων Τμημάτων της 
ημεδαπής ή αναγνωρισμένων ομοταγών της αλλοδα¬ 
πής με γνωστικό αντικείμενο συγγενές προς τη Μ.Δ.Ε. 
Σε εξαιρετικές περιπτώσεις, αν υφίσταται αντικειμενι¬ 
κή αδυναμία ή σπουδαίος λόγος, είναι δυνατή η αντι¬ 
κατάσταση του επιβλέποντος ή μέλους της Τριμελούς 
Εξεταστικής Επιτροπής (παραίτηση, ασθένεια, θάνατος 
του επιβλέποντος ή μέλους, κ.ά.) μετά από απόφαση της 
Συνέλευσης του Τμήματος Φιλολογίας του Π.Ι. 

β. Η έκταση της Μ.Δ.Ε δεν μπορεί να είναι μικρότερη 
των 18.000 λέξεων και μεγαλύτερη των 30.000 λέξεων, 

συνυπολογισμένων των σημειώσεων, όχι όμως της βι¬ 
βλιογραφίας, των ευρετηρίων, των πινάκων κτλ.Τα όρια 
αυτά μπορούν να διευρυνθούν με τη σύμφωνη γνώμη 
του επιβλέποντος και την έγκριση της Σ.Ε. του Π.Μ.Σ 
«Γλωσσολογική Θεωρία και Έρευνα». 

γ. Η χρήση των βιβλιογραφικών πηγών πρέπει να είναι 
σύμφωνη με το ακαδημαϊκό ήθος. Έτσι, αν σε εργασία 
μαθήματος/σεμιναρίου περιλαμβάνεται αποδεδειγμένα 
τμήμα επιστημονικού έργου άλλου συγγραφέα χωρίς 
την οφειλόμενη αναφορά, η συγκεκριμένη ενέργεια θε¬ 
ωρείται λογοκλοπή. Στην περίπτωση αυτή είναι δυνατόν 
με απόφαση της Σ.Ε. του Π.Μ.Σ. «Γλωσσολογική Θεωρία 
και Έρευνα» να επιτραπεί στο φοιτητή να υποβάλει νέα 
εργασία με άλλο θέμα εντός του επόμενου εξαμήνου. 
Αν η πράξη της λογοκλοπής διαπιστωθεί σε Μ.Δ.Ε., η 
εργασία μηδενίζεται και ο μεταπτυχιακός φοιτητής δι¬ 
αγράφεται. 

δ. Η Μ.Δ.Ε. υποβάλλεται σε πέντε αντίτυπα στη Γραμ¬ 
ματεία του Τ μή ματος 

Φιλολογίας του Π.Ι.: ένα για κάθε μέλος της Εξεταστι¬ 
κής Επιτροπής, ένα για την Κεντρική Βιβλιοθήκη και ένα 
για το Αρχείο στη Γραμματεία του Π.Μ.Σ. «Γλωσσολογική 
Θεωρία και Έρευνα». Η ημερομηνία υποβολής της ερ¬ 
γασίας είναι η 30η Σεπτεμβρίου. Παρέχεται θεσμικά σε 
όλους τους φοιτητές παράταση ενός εξαμήνου για την 
ολοκλήρωση της Μ.Δ.Ε. Η υποβολή της Μ.Δ.Ε. πρέπει 
υποχρεωτικά να συνοδεύεται από ενυπόγραφη συναί¬ 
νεση του επιβλέποντος καθηγητή. 

ε. Η παρουσίαση της Μ.Δ.Ε. υποστηρίζεται ενώπιον 
της Τριμελούς Εξεταστικής Επιτροπής, σε ημερομηνία 
και τόπο που ορίζεται από τη Συνέλευση του Τμήματος 
Φιλολογίας του Π.Ι., παρουσιάζεται στο πλαίσιο έκτα¬ 
κτου ανοικτού σεμιναρίου διάρκειας δύο (2) ωρών κατ' 
ανώτατο όριο και βαθμολογείται από τον επιβλέποντα 
και τα δύο άλλα μέλη Δ.Ε.Π. της Εξεταστικής Επιτροπής. 

Για την έγκριση της Μ.Δ.Ε. απαιτείται θετική ψήφος 
τουλάχιστον δύο μελών της Εξεταστικής Επιτροπής. Ο 
βαθμός της εργασίας προκύπτει από τον ΜΟ των προβι- 
βάσιμων βαθμών των εξεταστών. Η κλίμακα βαθμολογί¬ 
ας ορίζεται από 0-10 προβιβάσιμος βαθμός ορίζεται το 
έξι (6) και οι μεγαλύτεροι του. Κατόπιν της έγκρισης της 
από την Επιτροπή η Μ.Δ.Ε. αναρτάται υποχρεωτικά στο 
διαδικτυακό τόπο της οικείας Σχολής. 

Ο βαθμός του Δ.Μ.Σ. στη Γλωσσολογική Θεωρία και 
Έρευνα προκύπτει από τον σταθμικό μέσο όρο των μα¬ 
θημάτων του Π.Μ.Σ. «Γλωσσολογική Θεωρία και Έρευνα» 
και της Μ.Δ.Ε. (η στάθμιση γίνεται από τις πιστωτικές 
μονάδες των μαθημάτων και της Μ.Δ.Ε.) και υπολογί¬ 
ζεται, με ακρίβεια δεύτερου δεκαδικού ψηφίου, με τον 
ακόλουθο τρόπο: 

Ο βαθμός κάθε μαθήματος και της Μ.Δ.Ε. πολλαπλα- 
σιάζεται με τον αντίστοιχο αριθμό πιστωτικών μονάδων 
(ΕΈΤ5) και το άθροισμα των γινομένων διαιρείται με τον 
ελάχιστο αριθμό πιστωτικών μονάδων που απαιτούνται 
για τη λήψη του Δ.Μ.Σ. 

βαθμός Μ.Δ.Ε. = άθροισμα νινοιιένων (βαθιιού κάθε 
μαθήματος χ αντίστοινα ΕΘΤ5 κάθε μαθήματος) + (βαθ¬ 

μός μεταπτυχιακής διπλωματικής εργασίας χ ΕΘΤ5) 
(σύνολο ΕΘΤ5) 


στ. Εάν μετά την παράταση η Μ.Δ.Ε. δεν κατατεθεί 
έγκαιρα ή εάν οι βαθμολογητές ζητούν διορθώσεις που 
δεν μπορούν να ολοκληρωθούν στο διάστημα που με¬ 
σολαβεί εντός είκοσι (20) ημερών από την εξέταση κατ' 
ανώτατο όριο, τότε ο μεταπτυχιακός φοιτητής υποχρε- 
ούται να κάνει εγγραφή για ένα επιπλέον εξάμηνο, για 
να έχει το δικαίωμα να υποβάλει τη διορθωμένη εργασία 
έως το τέλος του επόμενου εξαμήνου. Μετά την κατάθε¬ 
ση της διορθωμένης διατριβής ανακοινώνεται η τελική 
βαθμολογία. Καθυστέρηση υποβολής πέραν των δύο 
εξαμήνων συνεπάγεται διαγραφή από το πρόγραμμα. 

ζ. Φοιτητής ο οποίος δεν έχει αποκτήσει Δ.Μ.Σ. στη 
Γλωσσολογική Θεωρία και Έρευνα μετά την πάροδο έξι 
(6) εξαμήνων από την ημερομηνία εγγραφής του διαγρά¬ 
φεται από το Π.Μ.Σ. «Γλωσσολογική Θεωρία και Έρευ¬ 
να» του Τμήματος Φιλολογίας του Π.Ι. Στο χρόνο των έξι 
εξαμήνων δεν υπολογίζεται ο χρόνος κατά τον οποίο ο 
φοιτητής έχει διακόψει νόμιμα, ύστερα από απόφαση της 
Συνέλευσης του Τμήματος Φιλολογίας του Π.Ι., τις σπου¬ 
δές του (στράτευση, λόγοι υγείας, εγκυμοσύνη κ.λπ.). 

ΑΡΧΕΙΟ ΣΠΟΥΔΩΝ 

Στη Γραμματεία του Τμήματος Φιλολογίας του Π.Ι. τη¬ 
ρείται αρχείο με ατομική μερίδα για κάθε μεταπτυχιακό 
φοιτητή του Π.Μ.Σ. «Γλωσσολογική Θεωρία καιΈρευνα», 
στην οποία καταγράφονται τα μαθήματα που παρακο¬ 
λουθεί και οι βαθμολογίες που επιτυγχάνει καθώς και 
κάθε άλλο στοιχείο σχετικό με τις σπουδές του. 

ΕΝΔΕΙΚΤΙΚΟ ΠΡΟΓΡΑΜΜΑ ΜΑΘΗΜΑΤΩΝ ΤΟΥ Π.Μ.Σ. 
«ΓΛΩΣΣΟΛΟΓΙΚΗ ΘΕΩΡΙΑ ΚΑΙ ΕΡΕΥΝΑ» 

Τα Πρόγραμμα Μαθημάτων του Π.Μ.Σ. «Γλωσσο- 
λογική Θεωρία και Έρευνα» ορίζεται από τα γνωστικά 
αντικείμενα του Τομέα Γλωσσολογίας του Π.Ι. και περι¬ 
λαμβάνει τα κάτωθι: 

Α. Θεωρητική Γλωσσολογία: Φωνητική, Φωνολογία, 
Μορφολογία, Σύνταξη, Σημασιολογία, Πραγματολογία, 
Το Διεπίπεδο Φωνητικής-Φωνολογίας, Μορφοφωνολο- 
γία, Μορφοσύνταξη, Το Διεπίπεδο Σύνταξης-Σημασιο- 
λογίας,Το Διεπίπεδο Σημασιολογίας-Πραγματολογίας. 

Β. Εφαρμοσμένη/Διακλαδική Γλωσσολογία: Κοινω¬ 
νιογλωσσολογία, Διαλεκτολογία, Λεξικολογία-Λεξι- 
κογραφία, Κειμενογλωσσολογία, Υφολογία, Ανάλυση 
Λόγου, Φιλοσοφία της Γλώσσας, Ψυχογλωσσολογία, 
Νευρογλωσσολογία, Κατάκτηση Γλώσσας, Διγλωσσία, 
Εκπαιδευτική Γλωσσολογία, Διδακτική της Γλώσσας, Λε¬ 
ξικογραφία, Κλινική Γλωσσολογία, Υπολογιστική Γλωσ¬ 
σολογία. 

Γ. Ιστορική Γλωσσολογία: Ιστορικοσυγκριτική γλωσσο¬ 
λογία, Ινδοευρωπαϊκή γλωσσολογία, Ιστορία της ελληνι¬ 
κής γλώσσας, Ιστορία της λατινικής γλώσσας, Ιστορική 
κοινωνιογλωσσολογία, Γλωσσική Αλλαγή, Τυπολογία 
γλωσσών, Γλωσσική επαφή- Γλωσσικές περιοχές, Βαλ¬ 
κανική γλωσσολογία, Ρομανική γλωσσολογία. 

ΓΛΩΣΣΑ ΔΙΔΑΣΚΑΛΙΑΣ ΤΟΥ Π.Μ.Σ. «ΓΛΩΣΣΟΛΟΓΙΚΗ 
ΘΕΩΡΙΑ ΚΑΙ ΕΡΕΥΝΑ» 

Γλώσσα διδασκαλίαςτου Π.Μ.Σ. «Γλωσσολογική Θεω¬ 
ρία και Έρευνα» του Τμήματος Φιλολογίας του Π.Ι. είναι 
η ελληνική. Σε ειδικές περιπτώσεις, με αιτιολογημένη 
εισήγηση της Σ.Ε. του Π.Μ.Σ. «Γλωσσολογική Θεωρία 

και Έρευνα» και έγκριση του Τμήματος Φιλολογίας του 
Π.Ι., επιτρέπεται διεξαγωγή μέρους της διδασκαλίας σε 
γλώσσα διάφορη της ελληνικής. Η γλώσσα εκπόνησης 
της Μεταπτυχιακής Διπλωματικής Εργασίας (Μ.ΔΈ.),μετά 
από εισήγηση του επιβλέποντος καθηγητή, αιτιολογημέ¬ 
νη εισήγηση της Σ.Ε. του Π.Μ.Σ. «Γλωσσολογική Θεωρία 
και Έρευνα» και έγκριση του Τμήματος Φιλολογίας του 
Π.Ι., επιτρέπεται να είναι διάφορη της Ελληνικής. 

Άρθρο 7 

ΥΠΟΤΡΟΦΙΕΣ 

(άρθρο 35 και 45 του ν. 4485/2017) 

Προβλέπεται η δυνατότητα χορήγησης υποτροφιών 
ή βραβείων αριστείας σε μεταπτυχιακούς φοιτητές του 
Π.Μ.Σ. «Γλωσσολογική Θεωρία καΓΕρευνα» του Τμήμα¬ 
τος Φιλολογίας, σύμφωνα με απόφαση της Συνέλευσης 
του Τμήματος Φιλολογίας του Π.Ι. ή της Ε.Δ.Ε. Οι υποτρο¬ 
φίες χορηγούνται με βάση ακαδημαϊκά, αντικειμενικά 
κριτήρια(μέσος όρος βαθμολογίας προηγούμενου εξα¬ 
μήνου για φοιτητές κανονικής φοίτησης, επιστημονικές 
δημοσιεύσεις)ή/και προσφορά υπηρεσιών και εγγράφο- 
νται στον εγκεκριμένο προϋπολογισμό του Π.Μ.Σ. «Γλωσ- 
σολογική Θεωρία καΓΕρευνα»τουΤμήματος Φιλολογίας 
του Π.Ι. Οι όροι χορήγησης, οι υποχρεώσεις και τα δικαι¬ 
ώματα των υποτρόφων καθορίζονται με απόφαση της 
Συνέλευσης του Τμήματος Φιλολογίας του Π.Ι. ή της Ε.Δ.Ε. 

Άρθρο 8 

ΔΙΔΑΚΤΙΚΟ ΠΡΟΣΩΠΙΚΟ 

(άρθρα 36 και 45 του ν. 4485/2017) 

Τη διδασκαλία των μαθημάτων στο Π.Μ.Σ. «Γλωσσο- 
λογική Θεωρία και Έρευνα» τουΤμήματος Φιλολογίας 
του Π.Ι. δύνανται να αναλαμβάνουν: 

I. Μέλη Δ.Ε.Π. με ειδίκευση (ΦΕΚ) Γλωσσολογίας του 
Τμήματος Φιλολογίας του Π.Ι. ή, μετά από ειδική, αιτιο¬ 
λογημένη έκθεση της Σ.Ε. και έπειτα από έγκριση της Συ- 
νέλευσηςτουΤμήματος, και μέλη Δ.Ε.Π. χωρίς ειδίκευση 
Γλωσσολογίας, συμπεριλαμβανομένων και μελών ΔΕΠ άλ- 
λωνΤμημάτων συναφούς γνωστικού αντικειμένου του Π.Ι. 

II. Μέλη της κατηγορίας Ε.Ε.Π., Ε.ΔΙ.Π. και Ε.Τ.Ε.Π. με 
ειδίκευση (ΦΕΚ) ΓλωσσολογίαςτουΤμήματοςΦιλολογί- 
ας του Π.Ι., κάτοχοι διδακτορικού διπλώματος, εκτός αν 
το αντικείμενο είναι εξαιρετικής και αδιαμφισβήτητης 
ιδιαιτερότητας για το οποίο δεν είναι δυνατή ή συνήθης 
η εκπόνηση διδακτορικής διατριβής. Μετά από ειδική, 
αιτιολογημένη έκθεση της Σ.Ε. και έπειτα από έγκριση 
τηςΣυνέλευσηςτουΤμήματος, και μέλη της κατηγορίας 
Ε.Ε.Π., Ε.ΔΙ.Π. και Ε.Τ.Ε.Π. χωρίς ειδίκευση Γλωσσολογίας, 
συμπεριλαμβανομένων και μελών της κατηγορίας Ε.Ε.Π., 
Ε.ΔΙ.Π. και Ε.Τ.Ε.Π άλλων Τμημάτων συναφούς γνωστικού 
αντικειμένου του Π.Ι. 

III. Διδάσκοντες σύμφωνα με το π.δ. 407/1980 ή το 
άρθρο 19 του ν. 1404/1983 (Α' 173) ή την παρ. 7 του 
άρθρου 29 του ν. 4009/2011 τουΤμήματος Φιλολογίας 
του Π.Ι. Μετά από ειδική, αιτιολογημένη έκθεση της Σ.Ε. 
και έπειτα από έγκριση της Συνέλευσης του Τμήματος, 
και διδάσκοντες της παραπάνω κατηγορίας τα οποία δεν 
ανήκουν στο Τμήμα Φιλολογίας του Π.Ι. 


IV. Ομότιμα και Αφυπηρετήσαντα μέλη Δ.Ε.Π. με ειδί¬ 
κευση (ΦΕΚ) Γλωσσολογίας τουΤμήματος Φιλολογίας 
του Π.Ι. Μετά από ειδική, αιτιολογημένη έκθεση της Σ.Ε. 
και έπειτα από έγκριση της Συνέλευσης του Τμήματος, 
και Ομότιμα και Αφυπηρετήσαντα μέλη Δ.Ε.Π. χωρίς 
ειδίκευση Γλωσσολογίας, συμπεριλαμβανομένων και 
μελών ΔΕΠ άλλων Τμημάτων συναφούς γνωστικού αντι¬ 
κειμένου του Π.Ι. Η ανάθεση διδασκαλίας σε Ομότιμα 
και Αφυπηρετήσαντα μέλη Δ.Ε.Π γίνεται με απόφαση 
τηςΣυνέλευσηςτουΤμήματος Φιλολογίαςτου Π.Ι., μετά 
από τεκμηριωμένη αιτιολόγηση των αναγκών του Τμή¬ 
ματος και αφού συνυπολογιστούν οι εβδομαδιαίες ώρες 
διδασκαλίας των εν ενεργεία μελών ΔΕΠ τουΤμήματος 
(βλ. άρθρο 16 παρ. 8 του ν. 4009/2011, όπως ισχύει, και 
άρθρο 45 παρ. 1 κ του 4485/2017). Οι συνταξιούχοι κα¬ 
θηγητές που απασχολούνται στο Π.Μ.Σ. «Γλωσσολογική 
Θεωρία και Έρευνα» του Τμήματος Φιλολογίας του Π.Ι. 
αμείβονται μόνο από ίδιους πόρους του Ιδρύματος (άρ¬ 
θρο 16 παρ. 8 του ν. 4009/2011). Τα Ομότιμα μέλη δύνα- 
νται να διδάξουν στο Π.Μ.Σ. «Γλωσσολογική Θεωρία και 
Έρευνα» του Τμήματος Φιλολογίας του Π.Ι. χωρίς αμοιβή 
(βλ. άρθρο 69 του ν. 4386/2016). 

Με αιτιολογημένη απόφαση της η Συνέλευση του Τμή¬ 
ματος Φιλολογίας του Π.Ι., σε περίπτωση που δεν επαρκεί 
το διδακτικό προσωπικό των κατηγοριών που αναφέ- 
ρονται παραπάνω, δύναται να αναθέσει, στο πλαίσιο 
του Π.Μ.Σ. «Γλωσσολογική Θεωρία και Έρευνα», διδα¬ 
κτικό έργο σε μέλη Δ.Ε.Π. άλλων Τμημάτων του Π.Ι. ή να 
προσκαλέσει μέλη Δ.Ε.Π. άλλων Α.Ε.Ι. ή ερευνητών από 
ερευνητικά κέντρα του άρθρου 13Α του ν. 4310/2014 
(Α' 258), συμπεριλαμβανομένων των ερευνητικών κέ¬ 
ντρων της Ακαδημίας Αθηνών, του Εθνικού Ιδρύματος 
Ερευνών και του Ιδρύματος Ιατροβιολογικών Ερευνών 
της Ακαδημίας Αθηνών. 

Επιπλέον η Συνέλευση τουΤμήματος Φιλολογίας του 
Π.Ι., με απόφαση της και έπειτα από εισήγηση του Διευθυ¬ 
ντή του Π.Μ.Σ.«Γλωσσολογική Θεωρία και Έρευνα», μπο¬ 
ρεί να καλέσει, ως επισκέπτες, καταξιωμένους επιστήμο¬ 
νες που έχουν θέση ή προσόντα καθηγητή ή ερευνητή 
σε ερευνητικό κέντρο, ή επιστήμονες αναγνωρισμένου 
κύρους με εξειδικευμένες γνώσεις ή σχετική εμπειρία 
στο γνωστικό αντικείμενο του Π.Μ.Σ.«Γλωσσολογική Θε¬ 
ωρία και Έρευνα» από την ημεδαπή ή την αλλοδαπή, 
σύμφωνα με τα οριζόμενα στην παρ. 5 του άρθρου 36 
του ν. 4485/2017. Η πρόσκληση επισκέπτη από την αλ¬ 
λοδαπή πραγματοποιείται μόνον εφόσον του ανατίθεται 
διδασκαλία, με τη διαδικασία και όσα ειδικότερα ορίζο¬ 
νται στον Κ.Μ.Σ. του Π.Μ.Σ. «Γλωσσολογική Θεωρία και 
Έρευνα» του Τμήματος Φιλολογίας του Π.Ι., κατά τα ισχύ- 
οντα για την ανάθεση διδασκαλίας στα μέλη Δ.Ε.Π. του 
Ιδρύματος. Ο ανωτέρω περιορισμός δεν ισχύει εφόσον ο 
καλούμενος διδάσκει εθελοντικά, χωρίς αμοιβή, αποζη¬ 
μίωση ή άλλη οικονομική απολαβή πλην των οδοιπορι¬ 
κών του, σύμφωνα με τα οριζόμενα στην υποπαράγραφο 
Δ9 της παρ. Δ' του άρθρου 2 του ν. 4336/2015. Σε κάθε 
περίπτωση, η ανάθεση διδασκαλίας των μαθημάτων, 
σεμιναρίων και ασκήσεων του Π.Μ.Σ.«Γλωσσολογική 
Θεωρία και Έρευνα» του Τμήματος Φιλολογίας του Π.Ι. 

αποφασίζεται από τη Συνέλευση του Τμήματος ή την 
αντίστοιχη Ε.Δ.Ε., ύστερα από εισήγηση της Σ.Ε. του 
Π.Μ.Σ. «Γλωσσολογική Θεωρία και Έρευνα». 

ΥΠΟΧΡΕΩΣΕΙΣ ΚΑΙ ΑΞΙΟΛΟΓΗΣΗ ΤΩΝ 
ΔΙΔΑΣΚΟΝΤΩΝ ΣΤΟ Π.Μ.Σ. «ΓΛΩΣΣΟΛΟΓΙΚΗ 
ΘΕΩΡΙΑ ΚΑΙ ΕΡΕΥΝΑ»ΤΟΥΤΜΗΜΑΤΟΣ 
ΦΙΛΟΛΟΓΙΑΣ ΤΟΥ Π.Ι. 

Στις υποχρεώσεις των διδασκόντων περιλαμβάνονται 
μεταξύ άλλων η περιγραφή του μαθήματος ή των δια¬ 
λέξεων, η παράθεση σχετικής βιβλιογραφίας, η εξέταση 
του μαθήματος, η επικοινωνία με τους μεταπτυχιακούς 
φοιτητές. Στο τέλος κάθε εξαμήνου, μέσω ειδικών ερω¬ 
τηματολογίων, πραγματοποιείται αξιολόγηση κάθε μα¬ 
θήματος και κάθε διδάσκοντος από τους μεταπτυχιακούς 
φοιτητές του Π.Μ.Σ. «Γλωσσολογική Θεωρία και Έρευ¬ 
να» του Τμήματος Φιλολογίας του Π.Ι., σύμφωνα με όσα 
ειδικότερα ορίζονται στον Κανονισμό Μεταπτυχιακών 
Σπουδών (Κ.Μ.Σ.) του Π.Μ.Σ. «Γλωσσολογική Θεωρία και 
Έρευνα» του Τμήματος Φιλολογίας του Π.Ι. 

Πιο συγκεκριμένα, η αξιολόγηση γίνεται μέσω συμπλή¬ 
ρωσης από τους μεταπτυχιακούς φοιτητές του Π.Μ.Σ. 
«Γλωσσολογική Θεωρία και Έρευνα» του Τμήματος Φι- 
λολογίαςτου Π.Ι. ειδικού ερωτηματολογίου αξιολόγησης 
το οποίο περιλαμβάνει είκοσι πέντε (25) ερωτήματα που 
αφορούν: 

α) στον μεταπτυχιακό φοιτητή (ηλικία, προπτυχιακό 
τίτλο σπουδών που διαθέτει, τις εβδομαδιαίες ώρες με¬ 
λέτης του μεταπτυχιακού μαθήματος, τον βαθμό αντα¬ 
πόκρισης του στις γραπτές εργασίες/ασκήσεις), 
β) στον διδάσκοντα του μεταπτυχιακού μαθήματος 
(οργάνωση και παρουσίαση της ύλης των διαλέξεων/ 
σεμιναρίων, ο βαθμός επιτυχίας του διδάσκοντος να 
διεγείρει το ενδιαφέρον των μεταπτυχιακών φοιτητών 
για το αντικείμενο, ο βαθμός εμπιστοσύνης που εγεί¬ 
ρει ο διδάσκων σχετικά με τις γνώσεις του, η συνέπεια 
του αναφορικά με τις υποχρεώσεις του (παρουσία του 
στα μαθήματα και συνεργασία του με τους μεταπτυχι¬ 
ακούς φοιτητές), το αν είναι προσιτός και διαθέσιμος 
για ερωτήσεις/συμβουλευτικές συναντήσεις με τους 
μεταπτυχιακούς φοιτητές, ακόμη και εκτός των ωρών 
του μαθήματος, η συνολική εικόνα του διδάσκοντος), 
γ) στο περιεχόμενο και την οργάνωση του μεταπτυχι¬ 
ακού μαθήματος (η σαφήνεια των στόχων του μαθήμα¬ 
τος, η ύλη που καλύφθηκε και η ανταπόκριση της στους 
στόχους του μαθήματος, η οργάνωση της διδαχθείσας 
ύλης ως προς την ποσότητα και το ρυθμό κάλυψης της, 
το πόσο απαραίτητα είναι τα προαπαιτούμενα του μαθή¬ 
ματος (εάν υπάρχουν), οι τυχόν Τεχνολογίες Πληροφορίας 
και Επικοινωνίας (Τ.Π.Ε.) κατά την διδασκαλία, η ευκαιρία 
αξιοποίησης γνώσεων που αποκτήθηκαν από άλλα μαθή¬ 
ματα, το επίπεδο δυσκολίας του μαθήματος, ο συνολικός 
φόρτος εργασίας του μαθήματος, ο βαθμός ανταπόκρι¬ 
σης της αντιστοίχισηςτου φόρτου εργασίας στις Πιστω¬ 
τικές Μονάδες, συνολική εικόνα του μαθήματος), 
δ) στις γραπτές ή/και προφορικές εργασίες, όπου 
υπήρξαν (επάρκεια χρόνου για την ολοκλήρωση των 
εργασιών, ύπαρξη σχετικού διδακτικού/ερευνητικού υλι¬ 
κού στη βιβλιοθήκη του Π.Ι., ο βαθμός καθοδήγησης 


από το διδάσκοντα, ο βαθμός του εποικοδομητικού και 
αναλυτικού χαρακτήρα των σχολίων του διδάσκοντος, ο 
βαθμός στον οποίον η συγκεκριμένη εργασία βοήθησε 
τον μεταπτυχιακό φοιτητή να κατανοήσει το συγκεκρι¬ 
μένο θέμα του μεταπτυχιακού μαθήματος). 

Οι μεταπτυχιακοί φοιτητές αξιολογούν το μεταπτυχι¬ 
ακό μάθημα και τον διδάσκοντα με βάση τη βαθμολο¬ 
γική κλίμακα 1-5, σημειώνοντας με μαύρη βούλα (σω¬ 
στή επιλογή απάντησης) το αντίστοιχο κυκλάκι, όπου 
1 = καθόλου, απαράδεκτη, 2 = λίγο, μη ικανοποιητική, 3 
= μέτρια, μέτρια, 4 = πολύ, ικανοποιητική, 5 = πάρα πολύ, 
άριστη. Υπάρχει επίσης η δυνατότητα επιλογής χ, όπου χ 
= δε γνωρίζω, δεν απαντώ. Ακολουθούν παρατηρήσεις 
και σχόλια του μεταπτυχιακού φοιτητή για βελτίωση α) 
σχετικά με τη διδασκαλία του μεταπτυχιακού μαθήματος, 
β) σχετικά με το περιεχόμενο του μεταπτυχιακού μαθήμα¬ 
τος, γ) σχετικά με το Μεταπτυχιακό Πρόγραμμα Σπουδών 
(Π.Μ.Σ. «Γλωσσολογική Θεωρία καΓΕρευνα» του Τμήμα¬ 
τος Φιλολογίας του Π.Ι.).Το κάθε ερωτηματολόγιο περι¬ 
λαμβάνει σειριακό αριθμό με τον κωδικό του Τμήματος 
Φιλολογίας του Π.Ι. και τον αριθμό του ερωτηματολογίου, 
την ονομασία και τον κωδικό του μεταπτυχιακού μαθή¬ 
ματος, το ονοματεπώνυμο του υπεύθυνου διδάσκοντος, 
το επικουρικό διδακτικό προσωπικό (όπου υπάρχει), την 
ημερομηνία συμπλήρωσης του ερωτηματολογίου. 

Η συμπλήρωση του εμπιστευτικού αυτού ερωτημα¬ 
τολογίου είναι πολύ σημαντική και τα δεδομένα του 
γίνονται αντικείμενο επεξεργασίας. Συγκεντρώνονται 
χρήσιμες πληροφορίες, οι οποίες χρησιμοποιούνται από 
τους διδάσκοντες για τον σχεδίασμά και την ανάπτυξη 
μελλοντικών μαθημάτων. 

Άρθρο 9 

ΕΣΟΔΑ ΠΡΟΓΡΑΜΜΑΤΩΝ-ΔΙΑΔΙΚΑΣΙΑ 
ΟΙΚΟΝΟΜΙΚΗΣ ΔΙΑΧΕΙΡΙΣΗΣ 
(άρθρο 37 του ν. 4485/2017) 

Τα έσοδα του Π.Μ.Σ. «Γλωσσολογική Θεωρία και Έρευ¬ 
να» του Τμήματος Φιλολογίας του Π .1. προέρχονται από: 

α) τον προϋπολογισμό του Π.Ι. και των συνεργαζόμε- 
νων για την οργάνωση του φορέων, 
β) τον προϋπολογισμό του Υπουργείου Παιδείας, 
Έρευνας και Θρησκευμάτων, 
γ) δωρεές, παροχές, κληροδοτήματα και κάθε είδους 
χορηγίες φορέων του δημόσιου τομέα, όπως οριοθε- 
τείται στην περίπτωση α' της παρ. 1 του άρθρου 14 του 
ν. 4270/2014 (Α' 143) ή του ιδιωτικού τομέα, 
δ) πόρους από ερευνητικά προγράμματα, 
ε) πόρους από προγράμματα της Ευρωπαϊκής Ένωσης 
ή άλλων διεθνών οργανισμών, 
στ) μέρος των εσόδων των Ειδικών Λογαριασμών Κον- 
δυλίων Έρευνας (Ε.Λ.Κ.Ε.) του Π.Ι., 
ζ) κάθε άλλη νόμιμη αιτία. 

Σύμφωνα με το άρθρο 37 παρ. 4 του ν. 4485/2017 η 
διαχείριση των εσόδων του Π.Μ.Σ. «Γλωσσολογική Θε¬ 
ωρία και Έρευνα» του Π.Ι. πραγματοποιείται από τον 
Ε.Λ.Κ.Ε. (βλ. ερμηνευτική εγκύκλιο Υπουργείου Παιδεί¬ 
ας, Έρευνας και Θρησκευμάτων με αριθμό 164530/Ζ1/ 
3-10-2017 (ΑΔΑ: 3ΕΜ04653ΠΣ-ΥΑ4) και κατανέμεται 
κατά 70% σε λειτουργικά έξοδα του προγράμματος και 
κατά 30% σε λειτουργικά έξοδα του Ιδρύματος. 

Σύμφωνα με την παρ. 6 του ίδιου άρθρου το Π.Ι., -αντι- 
στοίχως το Τμήμα Φιλολογίας της Φιλοσοφικής Σχολής 
του Π.Ι., στο οποίο λειτουργεί το Π.Μ.Σ.«Γλωσσολογική 
Θεωρία και Έρευνα»- οφείλει ετησίως να δημοσιεύει, με 
ανάρτηση στην ιστοσελίδα του (νννννν.ρΜΙοΙοςγ.υοί.ςιΐ'), 
απολογισμό εσόδων-εξόδων, με αναγραφή της κατανο¬ 
μής των δαπανών ανά κατηγορία. 

ΑΡΘΡΟ 10 

ΔΙΟΙΚΗΤΙΚΗ ΥΠΟΣΤΗΡΙΞΗ - 

ΥΛΙΚΟΤΕΧΝΙΚΗ ΥΠΟΔΟΜΗ 
Η διοικητική και τεχνική υποστήριξη παρέχεται στο 


Π.Μ.Σ.«Γλωσσολογική Θεωρία καιΈρευνα» απότοΤμήμα 
Φιλολογίας του Π.Ι.Το Π.Μ.Σ. «Γλωσσολογική Θεωρία 
και Έρευνα» του Τμήματος Φιλολογίας διαθέτει επαρκές 
προσωπικό, κτηριακή και λοιπή υλικοτεχνική υποδομή 
για την απρόσκοπτη λειτουργία του. Με βάση σχετική 
έκθεση του Τμήματος Φιλολογίας του Π.Ι. (άρθρο 32 
παρ. 3γ) καθορίζονται οι χώροι διεξαγωγής της διδα- 
σκαλίαςτου Π.Μ.Σ.«Γλωσσολογική Θεωρία και Έρευνα», 
η επάρκεια και ποιότητα του αναγκαίου υλικοτεχνικού 
εξοπλισμού για τη λειτουργία του προγράμματος Π.Μ.Σ. 
«Γλωσσολογική Θεωρία καιΈρευνα»τουΤμήματοςΦιλο- 
λογίαςτου Π.Ι., καθώς και η δυνατότητα κάλυψης αυτών. 


Άρθρο 11 

ΤΕΛΕΤΟΥΡΓΙΚΟ ΑΠΟΦΟΙΤΗΣΗΣ 

(άρθρο 45 παρ. 1 εδαφ. ιε' του ν. 4485/2017) 

Το τελετουργικό αποφοίτησης ορίζεται με απόφαση της Συνέλευσης του Τμήματος Φιλολογίας του Π.Ι. ή της 
Ε.Δ.Ε. Οι μεταπτυχιακοί φοιτητές του Π.Μ.Σ. «Γλωσσολογική Θεωρία και Έρευνα» του Τμήματος Φιλολογίας του Π.Ι. 
λαμβάνουν μέρος στις τακτικές ορκωμοσίες του Τμήματος Φιλολογίας και καθομολογούν τον κάτωθι όρκο: 


Τοϋ μεταπτυχιακού διπλώματος τοϋ Τμήματος Φιλολογίας τής Φιλοσοφικής Σχολής 
αξιωθείς (άξιωθεΐσα), όρκον ομνύω πρό τοϋ Πρύτανεως, τής Κοσμήτορος καί τού 
Προέδρου τοϋ Τμήματος καί πίστιν καθομολογώ τήνδε: 

«Άττό τοϋ ίεροϋ περιβόλου τοϋ σεπτοϋ τούτου τεμένους τών Μουσών έξερχόμενος 
(έξερχομένη) κατ’ έπιστήμην βιώσομαι,άσκών (άσκοϋσα) ταύτην δίκην θρησκείας έν 
πνεύματι καί άληθεία. Οϋτω χρήσιμον (χρησίμην) έμαυτόν (έμαυτήν) καταστήσω πρός 
άπαντας τούς δεομένους τής έμής άρωγής καί έν πόση άνθρώπων κοινωνία άεί πρός 
ειρήνην καί χρηστότητα ήθών συντελέσω, βαίνων (βαίνουσα) έν εύθεία τοϋ βίου όδώ 
πρός τήν άλήθειαν καί τό δίκαιον άποβλέπων (άποβλέπουσα) καί τόν βίον άνυψών 
(άνυψοϋσα) εις τύπον άρετής ύπό τήν σκέπην τής σοφίας. Ταύτην τήν έπαγγελίαν 
έπιτελούντι (έπιτελούση) εϊη μοι, σύν τή εύλογία τών έμών καθηγητών καί πεφιλημένων 
διδασκάλων, ό Θεός έν τώ βίω βοηθός». 


Άρθρο 12 

ΤΥΠΟΣ ΑΠΟΝΕΜΟΜΕΝΟΥ ΔΙΠΛΩΜΑΤΟΣ 
ΜΕΤΑΠΤΥΧΙΑΚΩΝ ΣΠΟΥΔΩΝ (Δ.Μ.Σ.) 

(άρθρο 45 παρ. 1 εδαφ. ιε' του ν. 4485/2017) 

Ο τίτλος του Δ.Μ.Σ. στη Γλωσσολογική Θεωρία και 
Έρευνα είναι δημόσιο έγγραφο και απονέμεται από το 
Π.Μ.Σ. «Γλωσσολογική Θεωρία και Έρευνα» του Τμήμα¬ 
τος Φιλολογίας του Π.Ι. 

Το Δ.Μ.Σ. στη Γλωσσολογική Θεωρία και Έρευνα εκ- 
δίδεται από τη Γραμματεία του Π.Μ.Σ.«Γλωσσολογική 
Θεωρία και Έρευνα» του Τμήματος Φιλολογίας του Π.Ι. 
Στο Δίπλωμα αναγράφονται το Τμήμα ή τα Τμήματα ή 
και τα Ιδρύματα που συμμετέχουν στην οργάνωση του 
Π.Μ.Σ., τα τυχόν εμβλήματα των ιδρυμάτων, η χρονολο¬ 
γία περάτωσης των σπουδών, η χρονολογία έκδοσης του 
Δ.Μ.Σ., ο αριθμός πρωτοκόλλου αποφοίτησης, ο τίτλος 
του Π.Μ.Σ., τα στοιχεία του μεταπτυχιακού φοιτητή, ο 
γενικός βαθμός του Δ.Μ.Σ. (αριθμητική ένδειξη) και ο 
χαρακτηρισμός αξιολόγησης Καλώς, Λίαν Καλώς, Άριστα. 


Στον απόφοιτο του Δ.Μ.Σ. του Π.Μ.Σ. «Γλωσσολογική Θε¬ 
ωρία καιΈρευνα» τουΤμήματοςΦιλολογίαςτου Π.Ι.δύναται 
να χορηγηθεί, πριν από την απονομή, βεβαίωση επιτυχούς 
παρακολούθησης και περάτωσης του Προγράμματος. 

Επιπλέον του Δ.Μ.Σ. στη Γλωσσολογική Θεωρία και 
Έρευνα χορηγείται Παράρτημα Διπλώματος [άρθρο 
15 του ν. 3374/2005 και της υπουργικής απόφασης 
Φ5/89656/ΒΕ/13-8-2007 (ΦΕΚ 1466 τ. Β')], το οποίο εί¬ 
ναι επεξηγηματικό έγγραφο που παρέχει πληροφορίες 
σχετικά με τη φύση, το επίπεδο, το γενικότερο πλαίσιο 
εκπαίδευσης, το περιεχόμενο και το καθεστώς των σπου¬ 
δών, οι οποίες ολοκληρώθηκαν με επιτυχία, και δεν υπο- 
καθιστά τον επίσημο τίτλο σπουδών ή την αναλυτική 
βαθμολογία μαθημάτων που χορηγεί το Π.Ι. 

Άρθρο 13 
ΛΟΓΟΚΛΟΠΗ 

Ο μεταπτυχιακός φοιτητής υποχρεούται να αναφέρει 
αν χρησιμοποίησε το έργο και τις απόψεις άλλων τόσο 





Τεύχος Β' 2618/05.07.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


28855 


κατά τη συγγραφή μεταπτυχιακών εργασιών στο πλαίσιο 
των μαθημάτων όσο και κατά την εκπόνηση της Μ.Δ.Ε. Η 
λογοκλοπή αποτελεί σοβαρό ακαδημαϊκό παράπτωμα. 

Στις περιπτώσεις λογοκλοπής -και μετά από αιτιολογη¬ 
μένη εισήγηση του επιβλέποντος καθηγητή (ή της Τρι¬ 
μελούς Εξεταστικής Επιτροπής της Μ.Δ.Ε.) και της Σ.Ε. 
του Π.Μ.Σ. «Γλωσσολογική Θεωρία και Έρευνα» του Π.Ι., 
η Συνέλευση τουΤμήματος Φιλολογίαςτου Π.Ι. δύναται 
να αποφασίσει τη διαγραφή του μεταπτυχιακού φοιτητή 
(βλ. ανωτ.). 

Σε κάθε περίπτωση, βάσει των ν. 5343/1932 (άρθρα 
120 έως 123), και του π.δ. 160/2008 (23 έως 25),κάθε 
παράπτωμα ή παράβαση ακαδημαϊκής δεοντολογίας 
παραπέμπεται στη Σ.Ε. του Π.Μ.Σ. για κρίση και εισήγηση 
για αντιμετώπιση του προβλήματος στη Συνέλευση του 
Τμήματος Φιλολογίας του Π.Ι. 

Άρθρο 14 

ΔΙΑΤΜΗΜΑΤΙΚΑ Η 1 ΔΙΙΔΡΥΜΑΤΙΚΑ 
Π.Μ.Σ.«ΓΛΩΣΣΟΛΟΓΙΚΗ ΘΕΩΡΙΑ ΚΑΙ ΕΡΕΥΝΑ» 
(άρθρο 43 του ν. 4485/2017) 

ΤοΤμήμα Φιλολογίας της Φιλοσοφικής Σχολής του Π.Ι. 
είναι δυνατό να συνεργάζεται για την οργάνωση Π.Μ.Σ. 
«Γλωσσολογική Θεωρία και Έρευνα» σύμφωνα με όσα 
προβλέπονται στο άρθρο 43 παρ. 1 του ν. 4485/2017: 

α) μεΤμήματατου Π.Ι. ή άλλου ΑΕΙ, ερευνητικά κέντρα 
και ινστιτούτα του άρθρου 13Ατουν. 4310/2014, συμπε¬ 
ριλαμβανομένων των ερευνητικών κέντρων της Ακαδημί¬ 
ας Αθηνών, του Εθνικού Ιδρύματος Ερευνών και του Ιδρύ¬ 
ματος Ιατροβιολογικών Ερευνών της Ακαδημίας Αθηνών. 
Απαραίτητη προϋπόθεση είναι ένα τουλάχιστον από τα 
συνεργαζόμεναΤμήματα να είναι αυτοδύναμο.Τα σχετικά 
με τη λειτουργία και οργάνωση προβλέπονται στο οικείο 
Ειδικό Πρωτόκολλο Συνεργασίας που καταρτίζεται. 

Τα διατμηματικά ή διιδρυματικά Π.Μ.Σ. ιδρύονται 
με απόφαση της οικείας Συγκλήτου ή των οικείων Συ¬ 
γκλήτων και του συλλογικού οργάνου διοίκησης του 


Ερευνητικού Κέντρου, σύμφωνα με τα οριζόμενα του 
άρθρου 32 και των εισηγήσεων των Συνελεύσεων των 
συνεργαζόμενων Τμημάτων. 

β) με αναγνωρισμένα ως ομοταγή Ιδρύματα ή ερευ¬ 
νητικά κέντρα και ινστιτούτα της αλλοδαπής για την ορ¬ 
γάνωση και λειτουργία κοινών Π.Μ.Σ. Τα σχετικά με την 
ίδρυση του κοινού Π.Μ.Σ. και του Ειδικού Πρωτοκόλλου 
Συνεργασίας ορίζει σχετική απόφαση του Υπουργού Παι¬ 
δείας, Έρευνας και Θρησκευμάτων. 

Άρθρο 15 

ΜΕΤΑΒΑΤΙΚΕΣ ΡΥΘΜΙΣΕΙΣ 

Οι φοιτητές που έχουν ήδη εγγράφει σε Π.Μ.Σ. κατά 
την έναρξη ισχύος του ν. 4485/2017, καθώς και οι φοι¬ 
τητές που εγγράφονται και αρχίζουν τη φοίτηση το 
ακαδημαϊκό έτος 2017-2018 σε Π.Μ.Σ. ιδρυθέν έως τη 
δημοσίευση του ν. 4485/2017, συνεχίζουν και ολοκλη¬ 
ρώνουν το πρόγραμμα, σύμφωνα με τις ισχύουσες, έως 
την έναρξη ισχύος του ν. 4485/2017, διατάξεις(άρθρο 
85 παρ. 2 του ν. 4485/2017). Οι φοιτητές γλωσσολογι- 
κής ειδίκευσης του ενιαίου Π.Μ.Σ. Φιλολογίας που δεν 
θα έχουν περατώσει τις σπουδές τους μέχρι την έναρξη 
ισχύος του παρόντος κανονισμού εντάσσονται διοικη¬ 
τικά, με την έναρξη του ακαδημαϊκού έτους 2018-2019, 
στο Π.Μ.Σ. «Γλωσσολογική θεωρία και Έρευνα». 

Οποιοδήποτε θέμα προκύψει στο μέλλον που δεν κα¬ 
λύπτεται από τη σχετική νομοθεσία ή τον οικείο Κ.Μ.Σ., 
θα αντιμετωπιστεί με αποφάσεις της Συνέλευσης του 
Τμήματος Φιλολογίας του Π.Ι. και της Συγκλήτου του Π.Ι. 
με τροποποίηση του Κανονισμού και δημοσίευσή του 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 13 Ιουνίου 2018 

Ο Πρύτανης 

ΓΕΩΡΓΙΟΣ ΚΑΨΑΛΗΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Π/τίτίτΐΓ^ ι :■ ΙΠ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























